Alejandro Valverde - Wikipedia, entziklopedia askea.\nAlejandro Valverde Belmonte (Las Lumbreras de Monteagudo, Murtzia, 1980ko apirilak 25) 2006 eta 2008ko UCI ProTourraren eta 2009ko Espainiako Itzulia irabazi dituen espainiar txirrindulari bat da. 2018an Munduko Txapelketa irabazi zuen.\nMurtzia, 1980ko apirilaren 25a (41 urte)\nMovistar Team 2005-\n2014ko Frantziako Tourra\n2016 La Flèche Wallonne (en)\n2018 Route d'Occitanie (en)\n2020 UCI World Ranking (en) (53.)\n2020 UCI Europe Tour (en) (43.)\n2019 UCI Europe Tour (en) (4.)\n2018 UCI Europe Tour (en) (4.)\n2018 UCI World Tour (en) (3.)\n2009 UCI World Ranking (en) (2.)\n2005 UCI ProTour (en) (22.)\n2006 UCI ProTour (en) (1.)\n2007ko UCI ProTour (4.)\n2008 UCI ProTour (en) (1.)\ncycling at the 2008 Summer Olympics – men's road race (en) (12.)\ncycling at the 2012 Summer Olympics – men's road race (en) (18.)\ncycling at the 2016 Summer Olympics – men's individual road race (en) (30.)\ntxirrindularitza 2020ko Udako Olinpiar Jokoetan – Gizonezkoen errepide-lasterketa (42.)\n2021 UCI Europe Tour (en) (9.)\nAbiadura handia du eta eskalatzaile ona da, batez ere mendate labur eta leherkariei aurre egin behar zaienean, hala, gaur egungo nazioarteko txirrindularirik osoenetako bat delarik. Gainera, 2005etik aurrera asko hobetu du erlojupekoan, horren ondorioz, 2006ko Frantziako Tourraren sarrera etapan 5. amaitu zuelarik (beste bietan ezin izan zuen parte hartu, hirugarren etapan erorketa baten ondorioz itzulia utzi behar izan baitzuen), 2008ko Dauphiné Libéréko erlojupekoa ere irabaziz eta 2008ko Espainiako Itzuliko erlojupekoan hirugarren postua lortuz, bigarrenarekin berdinduta.\n2010eko maiatzak 31n bi urtez zigortu zuten ustez, Puerto Operazioan zerikusia zuelako, zigorra 2010eko urtarrilak 1ean hasi eta 2012ko urtarrilak 1ean amaituz.\n2 Sailkapen orokorra lasterketa nagusietan\n2.1 Itzuli Handiak\nProfesional bezala 2002an debutatu zuen, Vicente Beldak zuzendutako Kelme-Costa Blanca taldean. Aurretik Banestoren zaletuen mailako taldean korritu zuen, non 2001ean Espainiako Txirrindularitza Kopan garaipena lortu zuen.\nAmaitu zuen lehen Itzuli Handia 2003ko Espainiako Itzulia izan zen, non nabarmen gainditu zuen hasiera batean taldeko lider bezala zihoan Óscar Sevilla. Hirugarren amaitu zuen eta 2 etapa irabazi zituen, sailkapen konbinatuko maillot urdina ere lortuz. Urte horretan bertan parte hartu zuen lehen aldiz Munduko Txirrindularitza Txapelketan, Kanadako Hamilton hirian ospatu zena, eta zilarrezko domina lortu zuen. Lasterketa buruan, beste batzuen artean, Igor Astarloak, Paolo Bettinik eta Peter Van Petegemek osatutako ihesaldi bat osatu zen. Astarloak azken igoeratxoan eraso zuen, inor ez zen bere bila atera eta bakarrik joan zen garaipenaren bila. Atzetik, Valverdek bizkaitarraren iheskideekin bat egitea lortu zuen, ondoren, esprint oso estu batean garaitu zituelarik, hala, bere lehen munduko txapelketan bigarren postua lortuz.\n2004an zilarrezko domina lortu zuen Espainiako errepideko txirrindularitza txapelketan, helmugara bere taldekide Francisco Manceborekin batera helduz. Urte horretako abuztuan Atenasko Olinpiar Jokoetan parte hartu zuen, arrakastarik gabe. Óscar Freire eta Igor Astarloarekin batera espainiar selekzioko liderretako bat zen, domina lortzeko faboritoetako bat. Hilabete beranduago 2004ko Espainiako Itzulian parte hartu zuen, sailkapen nagusian laugarren amaituz.\nUrte honen hasieran Illes Balears-Caisse d'Epargne taldeagatik fitxatu zuen, talde honetan, beste batzuen artean, Frantziako Tourraren irabazleak izan ziren Pedro Delgado, Miguel Indurain eta Óscar Pereirok korritu zutelarik.\n[2005eko Frantziako Tourra]]ri begira, Valverderen lehen partehartzea izan zelarik Itzuli Handi honetan, asko espero zen murtziarragandik, eta ez zuen hutsegin. Mendiko lehen etapan, Alpeetan, zehazkiago Courchevelen, mendatearen tontorrean zegoen eski estaziora igo zen. 20 kilometro baino gehiagoko luzera zuen igoeran, Discovery Channel taldeak lehen maldetatik bizkortu zuen erritmoa, eta taldeko azken txirrindulari laguntzailea zen Yaroslav Popovitx izan zen Lance Armstrong aurrera eramatearen arduraduna. Sei aldiz Tourra irabazi zuenak bakarrik joatea nahi zuen, baina Paco Mancebok, Michael Rasmussenek, Ivan Bassok eta Valverdek jarraitu zuten. Bassok ez zuen erritmoa jasan eta laster geratu zen atzean. Jada azken kilometroan, Rasmussenek eraso egin zuen, Valverde beragana joan zen Armstrong ondoan zuela, eta, harrapatu bezain pronto, Armstrongek eraso gogor bat jo zuen. Bazirudien estatubatuarra bakarrik joango zela, baina ahal izan zuen tokitik Valverdek indarra atera zuen eta Armstrongen gurpilean jarri zen, eta, azken 200 metroetan, Las Lumbreraseko txirrindulariak erraz gainditu zuen estatubatuarra esprintean, etapa irabaziz. Helmuga lerroa igarotzean, egoera sinesgaitza iruditzen zitzaion Armstrongek Valverde zoriondu zuen eskua emanez. Murtziarrak gazterik onenaren maillot zuria lortu zuen, bi egun beranduago, taldekako erlojupean jasandako kolpea berriz min ematen hasi zitzaiola eta, Tourra utzi behar izan zuen arren, Munduko Txirrindularitza Txapelketa arte lehiatu gabe eman behar izan zuelarik.\n2005eko Munduko Txirrindularitza Txapelketa, Madrilen ospatu zena, ez zen batere egokia espainiako selekzioarentzat, zirkuitu erabat laua baitzen eta selekzioak Freireren baja baitzuen, baina Valverdek, lasterketaren azken unean, agertu, esprintatu, eta bigarren amaitu zuen, aurretik soilik Tom Boonen belgiarra izan zuelarik.\n2006an etaparen batzuk irabazi zituen itzuli txiki batzuetan, baita bi klasiko ere: Liège-Bastogne-Liège (klasiko hau irabazten zuen lehen espainiarra bihurtuz) eta Flèche Wallone, Ardenatako bikotea lortuz, hala, 2006ko UCI ProTourreko lider bihurtuz. Ondoren, 2006ko Espainiako Itzulian etapa bat irabazi zuen, non Alexandre Vinokouroven atzetik bigarren sailkatu zen. Egun batzuk beranduago, 2006ko Munduko Txirrindularitza Txapelketan, Salzburgon ospatu zena, brontzezko domina lortu zuen hirugarren sailkatu ondoren, Paolo Bettini eta Erik Zabelen atzetik esprint txiki batean, helmugara laugarren postuan iritsiko zen Samuel Sánchezek jaurti ondoren. Valverdek, denboraldia, UCI ProTourraren banakako sailkapena irabaziz amaitu zuen.\n2007 oso ondo hasi zen murtziarrarentzat, Valentziako Erkidegoko Itzulia eta Murtziako Itzulia irabaziz, baita Alcobendasko Klasikan etapa 1 lortuz ere. Alabaina, bere arerioek geroz eta gehiago zaintzen zuten, horren ondorioz bigarren eta hirugarren postuekin konformatu behar izan zuelarik. Denboraldiaren lehen zati honetan T-Mobile Team taldearen Valverdeganako ustezko interesaren zurrumurrua zabaldu zen. Ondoren, Espainiako txapelketan berriz ere zilarrezko domina lortu zuen, Cuencako helmugara bigarren iritsi ondoren, Joaquim Rodríguezen atzetik.\n2007ko Frantziako Tourrean seigarren amaituz eta hain proba gogor bateko hiru asteak eta Tourreko mendate luze eta etzanak jasateko hauspo apur bat falta zaiola frogatuz, hirugarren amaitu zuen urte bereko Donostiako klasikoa, eta bigarren amaitu zuen 2007ko Burgosko Itzulia. Mendateetako Klasikoan ere bigarren amaitu zuen, urte horretan Espainiako Vueltan parte hartu ez zuen bitartean.\nSailkapen orokorra lasterketa nagusietanAldatu\nItaliako Giroa — — — — — — — — — — — — — — 3. — — — — —\nFrantziako Tourra — — — UT UT 5. 8. — — — 20. 8. 4. 3. 6. UT 14. 9. 12. 24.\nEspainiako Vuelta UT 3. 4. — 2. — 5. 1. — — 2. 3. 3. 7. 12. — 5. 2. 10. UT\nMunduko Txapelketa — 2. 6. 2. 3. 57. 37. 9. — — 3. 3. 3. 5. — — 1. UT 8.\nDown Under Tour — — — — — — — — 19. — 2. — — — — — — — — X\nParis-Niza — — — 2. — — — — 2. — 3. — — — — — — — — —\nTirreno-Adriatiko — 119. — — — — — — — — — — — — 18. — — — — —\nKataluniako Volta 34. — 33. 80. — — — 1. — — UT UT — 2. — 1. 1. 10. X 4.\nEuskal Herriko Itzulia 47. 5. 6. 28. 2. 5. — — 2. — — — 5. — — 1. — — X 7.\nRomandiako Tourra 24. — — — 3. — — 4. 1. — — 9. — — — — — — X —\nDauphine Libere — — — — 7. UT 1. 1. — — — 7. — 9. — 9. — — 12. 14.\nSuitzako Itzulia — — — UT — — — — — — 9. — — — — — — — X —\nAlejandro Valverderen webgunea ofiziala (Gaztelaniaz) (Ingelesez) (Frantsesez)\nAzken aldaketa 6 iraila 2021(e)an, 20:34(e)tan\nOrriaren azken aldaketa: 6 iraila 2021, 20:34.


Aurreikusita zegoen bezala, Fantasiazko eta Beldurrezko Zinemaren Astean estreinatu da Zerua hautsi zen gaua, Donostiako Maria Fontanek egin duen film laburra, Oihua! ekimena irabazi ondoren. Lan prozesuan zehar, Paul Urkijo zuzendariak lagundu zion, eta film laburra erakundeek jarritako 7.000 euroko aurrekontua baliatuz grabatu zuen. Gidoia Larrotxene Bideoren babespean eta harekin lankidetzan prestatu zen. San Sebastian -Gipuzkoa Film Commissionek, berriz, kokapenak bilatzen eta grabatzeko baimenak lortzen lagundu zuen. Gidoia hamabi minutuko film laburrean mamitu da, eta euskaraz aritu dira antzezleak: Amaia Ruiz de Galarreta, Mikel Ibarguren, Teresa Calo, Martxelo Rubio, eta Ekain Telletxea.\nEpaimahaia Paul Urkijo zinemagileak eta erakunde antolatzaileetako ordezkari hauek osatu zuten: Lorea Hernandez (Donostia-Gipuzkoa Film Commission), Unai Guerra (Larrotxene Bideo), Josemi Beltran (Fantasiazko eta Beldurrezko Zinemaren Astea), eta Arkaitz Basterra (gidoilaria, Gazteako ordezkaria). Zerua hautsi zen gaua hautatzeko irizpideak hauek izan ziren: proposamenaren sormena eta kalitate artistikoa, ekoizpenari begira bideragarria izatea, kokapenak Gipuzkoan egotea, eta euskararen erabilera.\nProiektuaren harira, epaimahaiak azpimarratu zuen “istorioak egitura oparoa duela, euskal mitologia eta egungo mundua nahasten direla, elkarrizketen eta irudian bidez atmosfera erakargarriak sortzeko gauza dela, eta zinegilearen kontzeptu bisuala nolakoa den”.\nMaria Fontan Donostiakoa da, Ikus-entzunezkoen gradua egin zuen, eta TAI zentroan ikasitakoa da. Haren hitzetan, gidoia “nire maitasun gutuna da, nire munstroari eta nire lurraldeari zuzendua”.


Varo - Wikipedia, entziklopedia askea.\nPublio Kintilio Varo (Cremona, K.a. 46 - Teutoburg basoa, K. o. 9) erromatar jeneral eta gobernaria izan zen. Afrikako prokontsul eta Siriako propretore izan zen. Herodes handia hil zenean, Judeako probintzian sortu ziren altxamenduak gogor geldiarazi zituen, horrekin batera, diru aberastasun handia lortuz.\n'Varoren porrota', Haltern am See, Alemania. Irudi gehiago\nCremona, K.a. 46\nTeutoburg basoa, 9 (53/54 urte)\nClaudia Pulchra (en) 9ko irailaren 7a)\nPublius Quinctilius Varus the Younger (en)\nZerbaitegatik baldin bada Varo hain gogoratua, Germania Magna probintzian gertatu zenagatik izan zen. Druso, K.a. 9. urtean hil zen, Elbatik Rhinerako bidean zihoala, bere zalditik erori ondoren jaso zituen zaurien ondorioz, eta bere anaia zen Tiberiok ordezkatu behar izan zuen. Baina Dalmazia eta Panonian ere altxamenduak izan ziren, eta horiek geldiaraztera joan behar izan zuen. Orduan, Augustok, Varori eman zion Germania Magna probintzia behin betiko erromatar bihurtzeko agindua. Eta, halaxe, XVII., XVIII. eta XIX. legioak hartuta, Germania Magna probintziara abiatu zen Varo.\nBere harrokeria zela eta, laster piztu zuen iraultzaren sua germaniar haiengan. Eta Arminiogan aurkitu zuten agintari ahaldun bat. Honek, Varoren konfiantza bereganatu eta hau Rhineko gotorlekuetatik atera zuen. Halako batean, Arminiok berak egindako zeinu baten ondoren, germaniar guztiak Varo eta bere hiru legioen aurka atera ziren. Erromatarrak, Teutoburgoko oihaneko guduan, segada batean erori ziren. Gogor borrokatu zuten, baina hiru legioak, deuseztatuak izan ziren. Eta Varok, bere buruaz beste egin zuen, ez baitzeukan germaniarrek jasanaraziko zioten tortura jasateko batere gogorik. Augustok, hori jakitean, zera esan zuen: Quintilio Varo, itzulizkidazu nire legioak!\nOrdutik aurrera, hain denbora gutxian erromatar probintzia izan zen Germania Magna, betirako aske izan zen, eta Erromatarrek, ez zuten sekula, Rhin ibaitik ekialdera zeuden lurrak konkistatzeko asmorik erakutsi.\nAzken aldaketa 10 abuztua 2021(e)an, 01:04(e)tan\nOrriaren azken aldaketa: 10 abuztua 2021, 01:04.


DESKARGATU SOPHOS ANTIVIRUS - PROGRAMA BERRIKUSPENAK - 2019\nAntiviruses askok printzipio beraren arabera eraikitzen dira. Bilduma gisa instalatzen dira, ordenagailu babes integrala duten utilitate multzo batekin. Eta Sophosek modu erabat desberdinean hurbildu zaio, erabiltzaileari etxeko ordenagailuen segurtasunerako aukera berdinak eskainiz, beren irtenbide korporatiboetan erabiltzen baitute. Demagun Sophos Home-ek erabiltzen duen pertsona batek jasoko dituen funtzio guztiak.\nSistemaren eskaneatze osoa\nInstalazioa egin eta lehen exekutatu ondoren, eskaneatze osoa berehala hasiko da. Programak informatutako arriskuei buruzko informazioa emango dizu, mahaigainari jakinarazpena bidalita, kutsatutako fitxategiaren izena eta horri aplikatutakoa.\nAntivirus berak irekitzen eta botoian klik eginez "Aurrerapen garbia", erabiltzaileak egiaztapen xehetasunekin leiho bat abiaraziko du.\nAurkitutako mehatxuen zerrenda agertuko da zati nagusian. Bigarren eta hirugarren zutabeak mehatxuaren sailkapena eta horri aplikatutako ekintza erakusten ditu.\nBirusen aurkako portaera horiekin edo bestelakoekin alderatzen duzun modu independentean kontrola dezakezu bere egoeraren gainean klik eginez. Hemen ezabatzeko aukera dezakezu«Ezabatu»), fitxategia koarentenan bidaliz («Koarentena») edo alerta baztertu («Ez ikusi»). parametro "Erakutsi informazioa" objektu maltzurrei buruzko informazio osoa erakusten du.\nProzedura amaitutakoan, txekearen emaitza zehatzak agertuko dira.\nSophos Home-en leiho nagusiaren birus bat hautematen bada, azken eskaneatzean gertakari garrantzitsu bat adierazten duen kanpai bat ikusiko duzu. tabs «Mehatxuak» eta «Ransomware» Detektatutako mehatxu / ransomware zerrenda bistaratzen da. Antivirus zure erabakia zain dago - zer fitxategi zehatz batekin egin behar den. Ekintza bat hauta dezakezu saguaren ezkerreko botoiarekin klik eginez.\nErabiltzaile batentzat, bazterketarik ezartzeko bi aukera daude, eta zure ordenagailuan lehen eskaneatu ondoren joan zaitezke esteka klikatuz. «Salbuespenak».\nLeiho berri batera itzultzen da, itzulpena bera duten bi fitxa daude ... "Salbuespenak". Lehenengoa da «Salbuespenak» - Birusak blokeatu eta eskaneatu ez diren programen, fitxategien eta Interneteko guneen bazterketarik adierazten du. Bigarrena da "Tokiko bazterketak" - Sophos etxeko babes moduan bateragarriak ez diren tokiko programak eta jolasak bateragarriak diren.\nHau da, non instalatu bezeroaren gaitasunak Windows-en. Beste guztia Sophos webgunearen bidez kudeatzen da eta ezarpenak hodeian gordetzen dira.\nSofosen aurkako funtzioak, baita etxeko soluzioan ere, gobernu korporatiboaren elementuak sartuz gero, segurtasuna cloud biltegiratze dedikatu batean konfiguratzen da. Sophos Home-en doako bertsioa onartzen du gehienez 3 makina, kontu bakar batetik kudeatu daitezkeen web arakatzaile baten bidez. Orrialde honetan sartzeko, egin klik botoian. "Kudeatu nire segurtasuna" programa leihoan.\nKontrol panela irekiko da, non eskuragarri dauden aukeren zerrenda agertuko da, fitxetan banatuta. Goazen laburki.\nLehenengo fitxa «Egoera» birusen aurkako gaitasunak bikoizten eta blokean pixka bat txikiagoa «Alertak» Zure arreta behar duten alertak garrantzitsuenen zerrenda dago.\nThe "Historia" Gailuarekin gertatu ziren gertaera guztiak bildu ditu segurtasun ezarpenen mailaren arabera. Birusak eta haien kentzeari buruzko informazioa, blokeatutako guneak eta bilaketak biltzen ditu.\nFitxa polifazetikoa, hainbat fitxatan banatuta.\n«General». Fitxategiak eskaneatzea desaktibatzen da irekitzen duzun unean. nahigabeko aplikazio potentzialak blokeatzen; Sareko trafiko susmagarriak blokeatzen. Hemen fitxategia / karpeta bidea zehaztu dezakezu objektua zerrenda zurian gehitzeko.\n«Ustiatzen». Aplikazio zaurgarriak babesten dituzten erasoetatik babesten du; ordenagailuko infekzio arrunten aurkako babesa, adibidez, kutsatutako USB flash drive konektatzea; babestutako aplikazioen kontrola (adibidez, birusaren aurkako blokeak dituzten programaren funtzio jakin baten funtzionamendua berrekiteko); aplikazioen segurtasun jakinarazpenak.\n«Ransomware». Ordenagailuan fitxategiak enkriptatu edo sistema eragilearen abioko erregistro maisuaren funtzionamendua enkriptatu dezakeen ransomwareren aurkako babesa konfiguratzen da.\n«Web». Zerrenda beltzaren webguneak blokeatzea aktibatuta eta konfiguratuta dago; babestutako beste ordenagailu batzuen iruzkinetan oinarritutako gune batzuen ospea erabiltzea; hobetutako lineako bankuen babesa; guneen salmenta salbuespenekin.\nFitxa honetan, blokeatuko diren guneen kategoriak zehatz-mehatz konfiguratuta daude. Talde bakoitzerako eskuragarri dauden hiru zutabeak daude.«Onartu»), sartzea gunea bisitatzea ez dela gomendatzen da.«Abisatu») edo blokeatzeko sarbidea («Bloke») zerrendan dauden talde horietako edozein. Hemen zerrendako salbuespenak egin ditzakezu.\nWebgune zehatz bat blokeatzean, webgune hauetako batean sartzen saiatzen den erabiltzaileak honako jakinarazpena jasoko du:\nSophos Home-ek dagoeneko zerrendak ditu webgune arriskutsu eta nahigabez hornituak, beraz, hautatutako iragazkiak maila egokian babestuko dute. Oro har, funtzio hau bereziki garrantzitsua da haien seme-alabek webean eduki desegokia babestu nahi duten gurasoentzat.\nAukera bakarra dago - webcamaren nahigabeko erabilerari buruzko jakinarazpenak gaitzeko eta desgaitzeko. Ezarpen hori oso erabilgarria izango da gure garaian, ordenagailuan sartzeko aukera eman duten erasotzaileak gelan gertatzen ari den filmaren sekretua dela eta kamera aktibatzen dutenean ez direla isolatuta.\nBirusak, spyware eta nahigabeko fitxategien aurkako babes eraginkorra;\nPC erabilgarriak diren segurtasun ezaugarriak;\nHodeien kudeaketa eta bezeroen ezarpenak gordetzea;\nArakatzailearen kontrola hiru gailutara arte;\nInternet gurasoen kontrola;\nBabestu zure kamera zaintza isiletik;\nEz du sistemako baliabideak ordenagailu ahuletan ere kargatzen.\nEzaugarri gehigarri gehienak ordaindu ohi dira;\nEz dago programaren eta nabigatzailearen konfiguratzailearen errudifikazioa.\nLaburtu. Sophos Home benetan irtenbide merezi eta erabilgarria da bere ordenagailua ziurtatu nahi duten erabiltzaileentzat. Eskaneatze metodo sinple eta eraginkorra gailuak ez bakarrik birusak babesten ditu, baizik eta nabigatzailean ekintzak jarraitzeko nahigabeko fitxategiak ere babesten ditu. Sophos Hasiera-k ezarpen osagarriak ditu eta zure ordenagailuaren babes pertsonalizatzeko ezaugarri garrantzitsuak ditu. Batzuk 30 eguneko doako epea igaro ondoren etsita egongo dira, funtzio gehienak erabilgarri ez egongo dira erabilgarri.\nDeskargatu Sophos Home doan\nSweet Home 3D erabiltzen ikastea IKEA Home Planner Etxeko pro pro Etxean 3d gozoa\nSophos Home-ek ordenagailua Interneten babesten duen antibirus bat da, baita USB gailuak konektatuta daudenean ere. Funtzio osagarrien kontrola nabigatzaileko lineako panelean gertatzen da.\nKategoria: Windows antivirus\nGaratzailea: Sophos Ltd.


Musikaren sarritasuna - GARA\nMusikek eta hitzek beti esan dezakete zerbait; komunikatu, adierazi, aldarrikatu, azaldu, ohartu, argitu. Kantu batzuetako hitzek edo esaldiek badute kemena norberaren bizipenetan sartzeko eta makina bat egoera transmititzeko. Abesti horietako letretan aurki daitezkeen esaldi esanguratsu horiek bikain eta garden laburtzen dituzte bizitzaren hainbat pasarte. Kantu jakin horietako esaldiak erabiliko ditugu zita modura, zerbait definitzeko, nahiak adierazteko, ideiak aldarrikatzeko edo bizitzaren filosofiak azaldu, argitu eta praktikatzeko. Baina nork elikatzen du zer? Kantariak gizartea edo gizarteak kantaria? Kantari eta talde batzuek badute hitz argi eta gutxiz laburtzeko bizitzaren osotasuna zein txikitasuna.\nGarai batean, erreibindikazioak egiteko, pegatina gehiago erabiltzen zen. Edozein herriko jaietan ia papar bakoitzean pegatina bat egon zitekeen, «mutxa polizia, poka diversión» (Eskorbuto) edo «estatuari gerra, gerra beti» (Hertzainak). Esaldiotan politika, jaia eta borroka erakusgai. Joseba Sarrionandiak idatzitako poesien mailegua Euskal Herriko musika talde eta kantautore askok hartu dute.\nEgunkari honek Sarriri egin berri dion elkarrizketa biziki interesgarrian, berak ere abesti baten aipamenarekin biribildu nahi du esaten ari dena: «Hobe negar egiteari uztea; gainera, gau izartsua dugu». Estatuari, eredu politiko bezala, kritika zorrotza egiteaz gain, Sarrik egunerokotasunean pertsonen parte hartze eraginkorra aldarrikatuko digu, morrontzatik ihes eginez. Sarri irakurtzearen onura.


Oscarretarako lasterketaren azken txanparako tokia hartzen\nOscarretarako lasterketan, bultzadaren bila\nIgandean, Urrezko Globoak banatuko dituzte, faborito argirik ez dagoela. Bestalde, “The Revenant” Alejandro Gonzalez Iñarrituren filmak zortzi izendapen jaso ditu Bafta britainiar sarietarako.\nLeonardo DiCapriok "The Revenant" filmean eginiko lanari harrera ona egin diote Oscarren atarian\nAlejandro Gonzalez Iñarritu mexikar zinemagilea Bafta sarien protagonista izango da aurten ere, iaz "Birdman"ekin izan zen bezala. Zortzi izendapen jaso ditu “The Revenant” hartz batek zauritutako ehiztariaren mendeku nahia kontatzen duen haren lanak Londresen otsailaren 14an banatuko dituzten sarietarako.\nMichael Punkeren eleberri batean oinarritutako lanak baino izendapen bana gehiago jaso dituzte, halere, “Carol” eta “Bridge of Spies” pelikulek, Zinema eta Telebista Arteen Britainiar Akademiak gaur zabaldu duen zerrendak erakusten duenez.\n“The Revenant” Leonardo DiCaprio aktore nagusi duen lana film onenaren, aktore onenaren eta zuzendari onenaren ataletan lehiatuko da; azken horretan, Gonzalez Iñarrituren aurkariak Adam McKay (“The Big Short”), Ridley Scott (“The Martian”), Todd Haynes (“Carol”) eta Steven Spielberg (“Bridge of Spies”) izango dira.\nBritainiar zinemaren jaian, Iñarrituren berrienak ez ezik, beste bi lanek ere bereganatu dute denon arreta: “Carol” AEBn 50eko hamarkadan bi emakumek izan zuten maitasun harremana kontatzen duen pelikula, zeinetan Cate Blanchetten lana nabarmentzen omen den, eta “Bridge of Spies”, Gerra Hotzaren garaian kokatuta Washingtonen eta Moskuren arteko espia trukaketa bat pantailaratzen duen pelikula.\nEddie Redmayne “The Theory of Everything”ekin iaz Bafta sarietan eta Oscarretan arrakasta handia lortu zuen aktoreak emaitza errepikatu nahi du aurten, “The Danish Girl” filmean Lili Elbe danimarkar pintore transexualaren larruan sartzeko egindako lanaren bidez. Bost izendapen jaso ditu guztira pelikula horrek.\nGizonezko aktore onenaren Bafta sarirako gainerako hautagaiak Bryan Cranston (“Trumbo”), Leonardo DiCaprio (“The Revenant”), Matt Damon (“The Martian”) eta Michael Fassbender (“Steve Jobs”) dira.\nEmakumezko aktoreei dagokienez, izendatuak Alicia Vikander (“The Danish Girl”), Brie Larson (“Room” gatibu egondako ama-seme batzuen istorioa), Cate Blanchett (“Carol”), Maggie Smith (“The Lady in the Van”) eta Saoirse Ronan (“Brooklyn”) dira.\nUrrezko Globoetarako, Hollywoodeko atzerritar kazetariek ebazten dituzten sarietarako, denetariko izendapenak egon dira, eta ez dago faborito argirik. Igandean, hilak 10, argituko dira zalantza guztiak.\n“Spootlight” da faborito nagusia drama onenaren atalean; “The Boston Globe” egunkariak Eliza Katolikoko hainbat apaizek ustez eginiko sexu gehiegikeriak argitzeko eginiko ikerketa du kontagai film horrek. Komediaren arloan, “The Big Short” Wall Streeteko munduan kokatutako filmak irabaztea da litekeena, kritikarien ustez.


Zer diozue, Zabalo? • ZUZEU\nZer diozue, Zabalo? –\nAtari honetan Jonjo Agirrek bezala, Ibai Iztueta Giza Zientzietan doktoreak ere erantzun ditu, honakoan Berria egunkarian, Julen Zabalok Gara egunkariari egindako adierazpenak.\nAzaroaren 2an, Julen Zabalok, Eusko Ikaskuntzaren izenean, ondorengo adierazpen hauek egin zizkion Gara egunkariari: «Ikuspuntu akademiko batetik, kanpoko ikuspuntu batetik, […] ezin dugu esan euskara denik herri baten […] muina, eta hortik jarraituta ezin dugu esan duela berrehun urte Euskal Herria Euskal Herriagoa zenik». Elkarrizketaren goiburuko aipua, berriz: «Euskal herritar gisa aritzeko beste modu bat pentsatu behar dugu». Eta, ea, beste modu bat ez, finean, Zabalok tesi «antiesentzialista» klasikoa formulatzen digu, ezartzen duena, partikularki Euskal Herriaz ari denean, koiuntura edo «moda» kontua dela pentsatzea Euskal Herria eta euskararen erabilera txanpon beraren bi aldeak direla. Hainbat pentsalari abertzaleren artean onarpena duen tesi honek bitxiki ongi funtzionatzen du euskaldunei aplikatzen zaienean ( hori bai, imajina dezake inork frantses bat, Frantzia arabieraz ere berdin frantses izango litzatekeela onetsiz?).\nZer diozue, Zabalo? Zer diozue, Zabalo? Zer diozue, Zabalo? Zer diozue, Zabalo?\nEuskal Herria, euskara, Julen Zabalo\n2 pentsamendu “Zer diozue, Zabalo?”-ri buruz\nBittor Hidalgo 2018-11-15 16:30\nZabalo ez da ari Euskal Herriaz, ezta? Euskaraz bizi den edota bizi nahi duen herriaz, ez? Baizik eta gaur egun Euskal Herrian nahasian bizi garen jendeez, herriez, komunitate linguistikoez. Hori ‘herri bat’ da? Agian… Hainbeste moduz definitu liteke herria… Baina nire herria, nik indartu nahi dudan herria, da, euskaraz bizi garenona, euskaraz bizi nahi dugunona… Eta Zabalo ez da ‘gure’ herri horretaz ari, ezta? Nahiz eta hortz betean Euskal Herria aipatzen jardun… Engainatuta bizi da bera? Engainatu nahi gaitu gu? Isuri zaio barrena…?\npatxi azparren 2018-11-15 23:12\nBai Ibai, badirudi historiaren etapa guztietan euskaldunoi bigarren mailako herritarrak izatea egokitu zaigula, zenbaiten aburuz, bederen.\nOndo diozun moduan, Zabalo jaunak bere kokapen ideologikoa jantzi akademikoz mozorrotu nahi duela.\nZilegi bekit beraz, inongo akademiako kide izan gabe, zientifikoki ere adieraztea, Julen Zabalok dioena ez dela zuzena, hamaika herri, nazio eta giza-kolektibo munduko bazter guztietan sarritan (ala gehienetan esango nuke nik) euren “taldetasuna” hizkuntzaren bidez gorpuzten dutela.


Irekia Eusko Jaurlaritza - Gobierno Vasco :: Bilboko 15-M ez zen “eskaleen”, krisia jasaten dutenen edo sisteman baztertuta daudenen mugimendu bat izan\nBilboko 15-M ez zen “eskaleen”, krisia…\n<iframe src="https://www.irekia.euskadi.eus/eu/embed/videos?flv_video=2012%2F02%2F22%2Festudio_dinamicas_sociales%2Frueda_prensa_estudio_15m_ikerketa.flv" width="320" height="210" allowfullscreen></iframe>\nBilboko 15-M ez zen “eskaleen”, krisia jasaten dutenen edo sisteman baztertuta daudenen mugimendu bat izan Iturria: Irekia\nBilboko 15-M ondokoek osatu zuten: 30 urteko pertsonak batez beste, unibertsitate-ikasketekin, lanarekin eta aldaketak sortzeko gogo biziarekin\nEz dute politika alde batera utzi nahi, historian barrena politika hori zehazteko sortu diren erakunde-formak baizik\nBilboko 15-M ez zen “eskaleen”, krisia jasaten dutenen edo sisteman baztertuta daudenen mugimendu bat izan. Zenbait astez, maiatzean eta ekainean batez ere, Arriaga antzokiaren aurrean kanpatu zutenek 30 urte zituzten batez beste, unibertsitateko ikasketak eta lana zuten, baina, batez ere, aldaketak sortzeko gogo bizia zuten, Deustuko Unibertsitateko Etika Aplikatuko Zentroak egin duen ikerketaren arabera. Ikerketarako, Eusko Jaurlaritzaren Gazteria Zuzendaritzako laguntza izan du. Gaur goizean Eusko Jaurlaritzako Kultura, Gazteria eta Kirol sailburuorde Antonio Riverak, Gazteriako zuzendari Natxo Rodriguezek eta Deustuko Unibertsitateko ikerlari eta irakasleek Javier Arellanok, Iziar Basterretxeak eta Cristina de la Cruzek fenomeno horren azterketa eta ondorioak aurkeztu dituzte.\n(STREAMING:Goizeko 10.00etatik 14.00etara, 153. gelan: Mintegia, 15 Meko mobilizazioen gaineko Gizarte Dinamikei buruzkoa)\nGazteen Euskal Behatokiaren laguntzarekin Bilboko 15-M fenomenoari buruz egindako ikerketa honek ondoko helburua du: mobilizazio horren gizarte dinamikak, parte-hartzaileen profila, sortzeko motibazioak eta hori eraikitzeko antolakuntza mekanismoak ulertzen laguntzea. Gainera, helburuak argitu eta arrakastan eragina izan dituzten faktoreak, kanpokoak zein barnekoak, aztertu nahi izan dituzte.\nKontuan izanik oinarri politikoko herritarren mobilizazioei buruz egin diren ikerketa gehienak mobilizazio horiek gertatu ondoren burutu direla, 15-M mugimenduak aukera ezin hobea eman zuen fenomeno hori gertatzen zen unean bertan aztertu ahal izateko eta, horrela bada, eragile nagusiengana heltzeko aukera izan zuten. Gainera, gazteen sektore batek burutu zuenez mugimendua eta sare sozialak oso garrantzitsuak izan zirenez, oso elementu berria agertu zen eta sortzen ari diren gizarte protestarako eta politika egiteko beste modu batzuk ulertzeko aukera izango dugu.\nTxostena, Arriagako kontzentrazioetan parte hartu zutenei egindako inkesta batzuetan, pertsona aktiboenei egindako sakoneko elkarrizketetan eta komunikabideetan agertutako informazioen azterketan oinarritu da. Gainera, ikerketa ekipoak batzarretan, kontzentrazioetan eta manifestazioetan behatzaile moduan parte hartu du.\nAurkakoa ematen badu ere, mobilizatu ziren pertsonen profila ez zetorren bat krisiaren eragin zuzena jasaten duten gazteekin, are gutxiago sistemaren aurka egiten zuten pertsona baztertuekin. Bilbon mobilizatu ziren pertsonen adina 30 bat urtekoa zen, gehienak 20 eta 30 urte bitartekoak ziren, baina baziren beste pertsona zaharrago batzuk ere; prestakuntza maila handia zuten, Euskadiko batez bestekotik gorakoa, eta gehienek (% 58) lana zuten une horretan, nahiz eta langabetuen ehunekoa bataz bestekotik gorakoa izan.\nEta nahiz eta gehienek kalera ateratzeko nolabaiteko pasibotasun kutsuko arrazoia zuten (laguntzea, ikusmiratzea, kexatzea), mobilizazioaren arrazoien inguruko galderak agerian utzi du aldaketak sortzeko gogo bizia dutela. Parte-hartzaile gehienek ez dute politika —publikoa dena kudeatzeko modua— alde batera utzi nahi, historian barrena politika hori zehazteko sortu diren erakunde-formak baizik. Mobilizatutako pertsona gutxik parte hartzen zuten gizarte edo politika taldeetan, baina badirudi hauteskundeetan normaltasun osoz parte hartu zutela (baita batez bestekotik gora ere).\n15-M-ren barne dinamikak\nKontzentrazioan arrakastak, kontzentrazio horien dinamika bera eta antolaketa taldea osatu zuten pertsonen portaera zehaztu zituen:\n- Emozioa eragile gisa: denon haserrea eta besteekiko topaketa pertsonala balio nagusien bihurtu ziren. Hunkiberatasun maila handiari esker, bertaratutako batzuek uste zuten guztiz berria zen zerbaitetan parte hartzen zutela.\n- Kontzentrazioaren antolaketa materiala: kanpaldiaren kudeaketa parte-hartzailea, 15-M mugimenduak egiten zuen proposamen politikoaren laborategi eta metafora bihurtu zen, publikoa denaren beste kudeaketa bat lortzekoarena alegia.\n- Mobilizazioari gerora begira irtenbidea bilatzeko beharra: metodo parte-hartzailea zela-eta hasieran zuten berotasuna desagertzen joan zen eta 15-M mugimenduaren helburuei buruzko eta esan behar zituzten eta esan behar ez zituzten gauzei buruzko tirabirak sortu ziren.\nHalaber, ikerketaren arabera, 15-M mugimenduak garatu zituen estrategiek lau ezaugarri zituztela esan daiteke:\n- Mugimendua, kontzentrazioen eta kanpaldien aurretiazko subjektuaren muturreko kasu bat da. Gehienak banaka eta elkarrekiko helburu bat izan gabe heldu ziren eta kontzentrazioak sortu zuen behin-behineko subjektu kolektibo bat.\n- Abian jarri zuten ondo definitutako eskaeren agenda bat eduki gabe eta eskaera horiek zein agintaritzari zuzendu behar ziren argi eduki gabe. Ondoren soilik, mugimendua hausnarketa egiten hasi zen, bai arazoen diagnostikoari buruz, bai egin daitezkeen proposamenei buruz.\n- Jarduera multzo argia izan du eta horri esker herritarrek mugimendu hori identifikatu ahal izan dute.\n- Kontu handia izan du bere irudia zaintzeko, gizartearen gehiengoari erakargarri izateko. Horrela bada, nahiz eta alderdi politikoekin, sindikatuekin eta finantza-botereekin hitzaldi kritikoa burutu, ez zuten sistemaren subertsioa eskatzen, sistema horren erreforma baizik; urratze maila txikitzen saiatu ziren, bortitzak ez zirela azpimarratzen zuten bitartean, beste sentsibilitate batzuetara irekita agertu ziren eta ukitu ludikoa zuten.\n15-M eta ingurunearekiko elkarrekintza\nHasierako egunetan harritu gintuen 15-M mugimenduak jendeari dei egiteko gaitasun handia zuela, bereziki elkarte eta gizarte mugimenduei, ezin baitute modu horretan arreta deitu eta hainbeste jende mugiarazi. Hasiera batean, sistema politiko eta ekonomikoaren funtzionamenduarekin nolabaiteko lotura zuten erakundeak kritikatu zituzten. Alderdi politikoak, enpresa handiak eta sindikatuak barne. Baina kritikak gizarte antolakundeetara zabaldu ziren, aurrekontu publikoekiko mendetasun handia zutela esaten baitzuten, baita gizarte mugimenduetara ere, ekintzarik burutzen ez zutelako.\nBaina ematen du maiatzaren 22ko udal hauteskundeetan oso eragin txikia izan zuela mugimendu horrek. Azaroaren 20ko hauteskunde orokorretan, aldiz, alderdi txikiago batzuek gora egin zuten, baina ez du ematen boto aldaketa hori 15-M mugimenduarengatik gertatu zenik.\nEz dakigu gerora begira nola garatuko den, baina badirudi mugimendu horrek lortu duela mobilizazio koordinaturako gaitasun handia sustatzea eta erakunde politikoen egoerari eta etorkizunari buruzko eztabaida sortu duela; erakunde horiek guztion interesetik aldentzen direla eta botere ekonomiko eta sozialekin ados jartzen direla dio. Mugimendu sozialak ere kritikatu ditu, ortodoxoegi direla eta askatasun gutxi dutela esan du. Sare sozialei dagokienez, gizarte ondoeza zehazteko katalizatzaileak direla eta parte-hartze politikorako askatasun eremu direla dio. Laburbilduz, 15-M, politikari buruzko susmoak dituen politika egiteko modu bat da.\n15-M mugimenduak zenbait hausnarketa eta erronka proposatu ditu, ondokoak, besteak beste:\n- Beharrezkoak ditugu gardentasuna sustatuko dituzten erakunde-moduak, bai herritarrei kudeaketa publikoaren inguruko datuak eskuratzeko aukera emanez, bai aukerak hartzeko prozesuei dagokienez.\n- Botere publikoen eta interes ekonomikoen artean autonomia handiagoa agerian utzi behar da.\n- Beharrezkoak dira zenbait eragile sozial barne hartuko dituen politikak egiteko prozesuak.\n- Mugimendu sozialek, eta baita alderdi politikoek eta sindikatuek ere, aztertu beharko dituzte gizarte parte-hartzea sustatzeko dituzten praktikak eta estrategiak.\nRT @pabloMP2P: La prueba definitiva de que el #15M es ETA: http://t.co/8IllE9fg #Valores15M\nRT @anarion321: #Valores15M Nada de perroflautas http://t.co/od6lP4Kh\n#Valores15M Nada de perroflautas http://t.co/od6lP4Kh\nEl 15-M en Bilbao estuvo formado por personas con una media de edad de 30 anos, estudios universitarios, trabajo y... http://t.co/OxEDLdHy\nRT @rluceno: Los perroflautas del #15M de #Bilbao eran así: http://t.co/nZk4waZ6 Vía @Irekia\nLos perroflautas del #15M de #Bilbao eran así: http://t.co/nZk4waZ6 Vía @Irekia\nRT @lamiquiz: En #Bilbao al menos, el #15M no son perroflautas: Estudios universitarios. Trabajan. http://t.co/FpOVKmeo | Un estudio de @deusto\nRT "@lamiquiz: En #Bilbao al menos, el #15M no son perroflautas: Estudios universitarios. Trabajan. http://t.co/iojaRNlu Estudio de @deusto\nEn #Bilbao al menos, el #15M no son perroflautas: Estudios universitarios. Trabajan. http://t.co/FpOVKmeo | Un estudio de @deusto\nRT @taguaro: El estudio sobre el @M15Mbizkaia realizado por U. Deusto: http://t.co/Z3lXq0OA #15mbio\nEl 15-M en Bilbao estuvo formado por personas con una media de edad de 30 anos, estudios universitarios y trabajo http://t.co/7OXSofHM\nEl 15-M en Bilbao. muy interesante el análisis #fb http://t.co/0fMKIJkx\nRT “@ebe:@juanlusanchez Perfil del 15-M-Bilbao,según @deusto: 30 años,licenciado,con trabajo y fuerte deseo de cambios http://t.co/4MclRoKq”\n#15M Bilbao estuvo formado por personas d 30 anos, estudios universitarios, trabajo y un fuerte deseo d generar cambios http://t.co/ZrztYuFe\nRT @juanlusanchez #15M en Bilbao, según Deusto: media 30 años, licenciado, con trabajo y un fuerte deseo de cambios http://t.co/ZUcf4mV6\nRT @juanlusanchez Perfil del 15-M en Bilbao, según Deusto:30 años, licenciado, con trabajo y fuerte deseo de cambios http://t.co/5tNusGBL\nMuy flojo el informe sobre el 15M Bilbao: no analiza el presente, ni el futuro; ni entra en ideologías. http://t.co/WdhiMqey Poco útil...\nLeyendo el informe sobre el 15M de Bilbao: http://t.co/WdhiMqey\nrueda_prensa_15m_prentsaaur... behera kargatu (70 MB)\nkortea_basterretxea_laburpe... behera kargatu (0 Byte)\ntotala_basterretxea_laburpe... 100 MB\nrecursos_estudio_15m_ikerke... 40 MB\nBilboko_15_M_ikerketa.pdf 2 MB (application/pdf)\nPO_15-M.pdf 200 KB (application/pdf)


Inglares ibaiaren antzinako bidea berreskuratuko dute - Añana - Alea.eus\nEstitxu Ugarte 2016-01-14 16:23\nBergantzu eta Herrerias ur-jauzia lotzen duen zortzi kilometro ibilbide zirkularra da.\nInglares ibaiaren ur-jauzira doan ibilbidea berreskuratu nahi du Zanbranako Udalak. Bergantzutik Herrerias izeneko ur-jauzira zortzi kilometroko ibilbide zirkularra konponduko dute eta Eusko Jaurlaritza prestatzen ari den Euskadiko Ibilbide Osasungarrien Sarean sartuko dute. Bidea balizatzen eta berezko seinalizazioa prestatzen ari dira une honetan.\nEz da berez sortutako ibilibidea baizik eta aurretik zegoen bide bat aprobetxatzea. Izan ere Inglares ibaiaren amildegiaren ingurua aski ezaguna da herritarren eta mendizaleen artean Moraza, Pagoeta edo Toloño mendietara igotzeko erabiltzen baita.\nInglares ibaia San Leon mendiaren inguruan sortu, eta mendebalderantz abiatzen da. Toloño mendilerrotik jaisten diren errekatxoak elkartzen zaizkio Bergantzu eta Ociotik igaro baino lehen. Ebro ibaira Santa Cruz del Fierro inguruan isurtzen ditu bere urak. Ibaiak, guztira, 20,4 kilometroko ibilbidea egiten du. Bergantzutik Urizaharrara jaisten denean Inglaresek ur jauzi eta ur-laster txikiak sortzen ditu, bost kilometrotan 200 metroko jauzia baitago. Hain zuzen zati horretan dago Herrerias izeneko hogei metroko ur-jauzi bizia.\nBestalde 1897. urtean uraren indarra aprobetxatzeko zentral elektriko bat eraiki zuen Sociedad Electro Hidraúlica Alavesa enpresak Zanbrana bera eta Gasteizko hegoaldea hornitzeko. Zentrala Arabako zaharrenetakoa da eta oraindik martxan dago.\nHain zuzen berreskuratuko duten ibilbidea Bergantzutik ateratzen da eta Inglares ibai-ertzetik ur-jauziraino doa. Bertatik aipatu zentral hidroelektrikoaren ur-kanalaren paretik igotzen da berriro herrira.\nBergantzu Zanbranako udalekoa da, Ocio, Zabalate eta Zanbrana berarekin batera. Inglares ibaiak bereizten ditu herriko etxeak alde banatan, erdi eta erdi. Haran estu batean dago, hegoaldetik Toloño mendiguneak itxita eta iparraldetik Txulato-Moraza mendilerroak.\nIngurumena Añana Zanbrana


LABek Iosu Uribetxebarria eta gaixorik dauden beste 13 preso politikoen kaleratzea exijitu du | LAB SINDIKATUA\nEkintza Politikoa LABek Iosu Uribetxebarria eta gaixorik dauden beste 13 preso politikoen kaleratzea exijitu...\nLABek Iosu Uribetxebarria eta gaixorik dauden beste 13 preso politikoen kaleratzea exijitu du\nEuskal preso politikoen eskubideekin kontrako kartzela-politikarekin jarraitzen dute estatuek, herritar eta eragileek kartzela politikan errotiko aldaketak eskatzen dituzten bitartean, garai politiko berriak eskatzen duen bezala.\nAste honetan bertan kartzela-politikaren krudeltasunaren erakusgarri bi izan ditugu. Batetik, Mikel Egibar presoaren senitartekoek jasandako auto-istripu larria eta bestetik, Iosu Uribetxebarria preso arrasatearren egoera, gaixotasunaren ondorioz hilzorian egonik, gose grebari ekin diona bere azken egunak etxean eta etxekoekin pasatu ahal izateko.\nMuturreko erabakia hartu du Uribetxebarriak, bere osasuna are gehiago eta are azkarrago kaltetuko duela kontziente izan arren, salaketa eta borrokarako duen aukera bakarrari ekin dio, gose grebari. Eskubideen aldeko duintasun erakusgarri paregabea, are nabarmenagoa Espainiar estatua erakusten ari den mendeku-gosea eta duintasun falta ikusita.\nZoritxarrez, ez gaude gertakari isolatuen aurrean. Estatu espainolaren espetxe politikaren ankerkeria inoizkorik nabarmenena da. Batetik, 67 dira bizi arteko bizi zigorra betetzen ari diren preso politikoak, praktika honen aurka egiten duen Estrasburgoko epaiari ez entzungor. Bigarrenik, presoaz gain, bere inguru hurbila ere modu bortitzean kolpatzen du sakabanaketa politikak, errepideetan senide eta lagunen bizitza arriskuan jarriz, aste honetan bertan jazo den bezala. Azkenik, gaxiotasun larri eta sendaezinak dituzten 14 euskal herritar praktikan heriotz zigorrera kondenaturik daude. Espainiar estatuak bere legeek ezartzen dutena ere ez du betetzen eta uko egiten dio hauek askatzeari, heriotzaren korridorean mantenduz.\nGaixotasun larriak eta sendaezinak dituzten presoak etxean egon behar dira. Lehenbailehen etxeratu behar dira. Ez da nahikoa hurbiltzea. Espainiar estatuari bere legeak betetzeko eta Iosu Uribetxeberria eta gaixotasun larriak dituzten beste hamahiru presoak berehala askatzeko exijitzen diogu. Instituzio, eragile eta herritarrei dei egiten diegu bide honetan konpromiso berriak hartzeko. Azkenik, Uribetxebarria eta gainontzeko preso gaixoen kaleratzearen aldeko mobilizazioetan parte hartzera deitzen ditugu euskal herritarrak.\nEuskal Herrian, 2012ko abuztuaren 9an


Gazte Martxara, Ordiziako Gaztetxearen eskutik\nOrdiziako Gazte Asanblada-k idatzia\t2012-03-27\nOrdizako Gazte Asanbladak apirilaren 6an eta 7an Saratik Lesakara ospatuko den Gazte Martxara joateko gonbitea luzatzen dizugu, Gazte Martxa honen leloa "Jalgi hadi garaipenera!" da. Martxoaren 31 arte Herrikon egongo da autobusean izena emateko lista, eta bonoak ere bertan egongo dira salgai 25 eurotan. Bonoak erostera joandakoan ez badaude, lasai, autobusean izena eman eta bonoa lortzeaz arduratuko gara. Autobusa apirilaren 6ean aterako da Ordiziako tren estaziotik.\nGipuzkoarrok ondo egiten dugu\nOñatiko herritarrak ere Zero Zabor bidean eman beharreko urratsen inguruko informazioa ari dira jasotzen. Zaldibian, pasa den astean, ia 100 lagun bildu ziren antzokian. Ordizian, berriz, asteartean, hilak 27, arratsaldeko 19:00etan izango dugu gaiaz hitz egiteko aukera paregabea.\nAtez atekoari buruzko hitzaldia Ordizian\nDatorren martxoaren 27an, asteartea, 19:00etan, Gipuzkoa Zero Zabor taldeak hitzaldia emango du Ordiziako Udaleko pleno aretoan, hondakinen problematikaren konponbideari buruz. Itzulpen-zerbitzua izango denez, zuen ingurukoak ere animatu informazioa eskuratu eta gaiaren inguruko galderak egin ditzaten ere hitzaldira hurbiltzera.\nPakitoren 20 urteko espetxealdia salatzeko manifestazioa, ostiralean\nOrdiziako Herrira mugimenduak manifestazioa deitu du martxoaren 23rako, 20:00etan, Plaza Nagusitik abiatuta, Pako Mujika preso ordiziarrak martxoaren 29an 20 urteko espetxealdia beteko duela salatzeko.\n43. orria, guztira 94 orri daude


Everis enpresak 2.500 profesional kontratatuko ditu urtebetean - SPRI\nSPRI / Berriak SPRI / Berriak / Everis enpresak 2.500 profesional kontratatuko ditu urtebetean\nEveris enpresak 2.500 profesional kontratatuko ditu urtebetean\nEveris enpresa nazioarteko aholkularitza bat da, negozio, estrategia, garapen eta aplikazio teknologikoen mantenimendu nahiz outsourcing konponbideak eskaintzen dituena. Eta datozen hamabi hilabeteetan 2.500 profesional berri hartuko ditu Espainian duen plantillan, emaitza onak izan baititu 500 milioi eurotik gorako urte arteko fakturazioa lortu ondoren.\nGaur egun, konpainiak 8.800dik gora langile ditu Estatuan, eta erabaki du profil hau duten pertsonak kontratatzea: batetik, gazte lizentziatu berriak, bereziki informazio eta komunikazio teknologien (IKT) esparrukoak eta, bestetik, teknologia berritzaileenetan espezializatutako esperientziadun profesionalak. Multinazional horrek 13.000tik gora profesional enplegatzen ditu 14 herrialdetan dauzkan bulego eta errendimendu handiko zentroetan.\nEveris enpresaren enplegu eskaintza honela banatzen da Espainian: 900 lanpostu Bartzelonan, 800 baino gehiago Madrilen, 200 Alacanten, Sevillan eta Murtzian, 100 Valentzian, 70 Zaragozan, 40 Valladoliden, 30 A Coruñan, eta 25 Bilbon. Horrez gain, orain arteko beka programarekin jarraituko du, ikasleentzako 600 plaza eskainiz, praktikaldia egin ondoren konpainian sartu daitezen.\nEveris enpresak kontratatuko dituen profilen %40 titulatu berriak izango dira, besteak beste, ikasketa hauek dituztenak: Informatika, Telekomunikazioak, ingeniaritza industriala, beste ingeniaritza batzuk, Matematika, Fisika, Enpresen Administrazio eta Zuzendaritza, eta goi-mailako prestakuntza zikloak plataforma anitzeko aplikazioen garapenean, web aplikazioen garapenean, sareko sistema informatikoen administrazioan eta telekomunikazio eta informatika sistemen administrazioan.\nGainerako %60a esperientziadun profesionalak izango dira. Gehien estimatzen diren profilak esparru berrietakoak dira: big data, cloud-a, mugikortasuna, Gauzen Interneta, eta talentu digitala, oro har. Azkenik, Humanitate ikasketetako profilak (hala nola, soziologoak, kazetariak eta psikologoak) ere kontratatuko ditu, hots, tradizionalki aholkularitza munduarekin loturarik izan ez dutenak, enpresaren iritziz paper garrantzitsua dutelako eraldaketa digitaleko prozesuetan.\nEveris enpresak “Top Employer España 2016” izendapena jaso du talentuaren alde egin duen apustuagatik. Aitortza hori inkesta batean oinarritzen da, zeinak 585 jardunbide egoki ebaluatzen eta ikuskatzen baititu giza baliabideen hainbat arlotan, besteak beste, hauetan: talentu-estrategia, staffing plangintza, on-boarding, ikaskuntza eta garapena, lanaren kudeaketa, lidergoaren garapena, karreraren eta ondorengotzaren kudeaketa, ordainsariak eta irabaziak eta enpresako kultura.


Ana Galarraga - Berria.eus\n"Ana Galarraga" bezala etiketatutako albisteen zerrenda\nPandemia bat bidegurutzean\nOmikron aldaerak eta txertoaren orokortzeak zeharo aldatu dute koronabirusaren aurkako estrategia. Aurrera begira, «ikuspegi globala» hartu eta «osasun sistema indartu» behar dela diote adituek\nZientzia ezinbestekoa izan da COVID-19a ulertzeko. Miren Basaras, Izortze Santin eta Ana Galarraga batu zituen BERRIAk 'online' solasaldi batean, ikasteko, ikasitakoa kontatzeko eta azken lezioak esplikatzeko; sarean dago. Bideoa albiste barruan.\n«Solasaldi ederrak izan ditugu Canorekin, literaturaz eta bizitzaz»\nZientzian aditua bata; lehen nobela kaleratu berri duen idazlea bestea. Letrazaleak eta letrazuloak biak. Duela hogeita hamar urte ezagutu zuten azoka, eta geroztik fidel mantendu dute ohitura.\n«Zientzia kultura hedatu eta sasi-zientziari aurre egiten diogu»\n2013ko irailak 5\n'Elhuyar' aldizkariak 300. zenbakia atera du hil honetan. Zientzia gaiak euskaraz jorratu zitezkeela frogatzeko sortu zuten 1974ean.


Behinola - Wikipedia, entziklopedia askea.\nGaltzagorri elkarteak urtean bitan argitaratzen du Behinola, Haur eta Gazte Literaturari eskainitako euskarazko aldizkari bakarra. Bertan, Haur eta Gazte Literaturari buruzko artikulu eta erreportajeez gain, liburuen iruzkin literarioak biltzen dira.\nHaur eta gazte literaturaren seihilabetekaria\n1999an sortu zuen Galtzagorri Elkarteak Behinola aldizkaria eta harrez gero etenik gabe argitaratu da, sei hilabeteko maiztasunarekin, horrela, 2016an 33. eta 34. zenbakiak kaleratuko ditu.\nAldizkariaren lehen zenbakiko hitzaurrean jasotzen denez, Behinolaren helburua Haur eta Gazte Literaturari falta zitzaion bultzada ematea zen: bultzada kritikoa.\n2013ko ekainean 27. zenbakia argitaratu zen. Ordura arte, aldizkari bakoitzak abezedarioko letra bat ordezkatzen zuen. Hau da, lehen zenbakiak A hizkia eta 27 zenbakiak Z hizkia. Zenbaki bakoitzeko azala euskal ilustratzaile batek ilustratzen zuen eta aldizkari hura bere ilustrazioekin hornitzen zen. Halaber, bakoitzak zegokion letraren ilustrazioa egiten zuen hitzaurrerako. Horrela, A hizkia izan zen Jokin Mitxelenarena, B Elena Odriozolarena, C Antton Olariagarena, D Belen Lucasena… eta Z Maite Gurrutxagarena.\nAbezedarioko azken letrara heltzean, 27. zenbakian, aro berri bati hasiera ematea erabaki zuen Galtzagorrik. 1999tik diseinu bera mantendu zuen Behinolak eta hori aldatzea erabaki zen. Horregatik 28. zenbakia diseinu berrituarekin argitaratu zen. Kanpotik eta barrutik itxuraldatu den arren, aldizkariaren helburua sorrerako bera da eta Haur eta Gazte Literaturari buruzko aldizkaria izaten jarraitzen du. \nBehinola berrian azala ilustratzaile batek ilustratzen jarraitzen du, baina azala eta kontrazala batzen dituen ilustrazioa izaten da. Ilustratzaile berak ilustratzen du aldizkariaren erdian datorren atala ere: Sormenez. Ilustratzaile eta idazle batek elkarrekin sortzen duten lan argitaragabea izaten da.  Bada, bai azala-kontrazala eta bai Sormenez izeneko atala aldizkaritik askatzeko gonbitea egiten du Galtzagorrik. Beste atal batean ere (Iruzkinak) guraizeen ikonoa jarriz orrialde horiek ere mozteko iradokitzen da. Aitziber Alonso ilustratzaileak eta Behinola aldizkariko Erredakzio Batzordeko kideak Argia astekariari azaldu zionez, "eskuratu, ikusi eta, zerbait gustatuz gero, ebakitzeko beldurrik emango ez lukeen" aldizkaria izan nahi du. \n↑ «Hitzaurrea» Behinola . Noiz kontsultatua: 2013-12.\n↑ «Behinola aldizkari berritua aurkeztuko dugu gaur» www.galtzgaorri.eus.\n↑ «Ongi etorri!» Behinola (28): 05.\n↑ «Erabilgarritasunari begira, aurpegia berritu du Behinola aldizkariak» Argia.\nAzken aldaketa 12 martxoa 2020(e)an, 00:58(e)tan


Gabriel Aresti Ipuin Lehiaketaren XXXVIII edizioa - Bilbao Gazte\nParte hartzeko ezinbestekoa da adinez nagusia izatea eta jatorriz euskaraz edo gaztelaniaz dagoen lan bat aurkeztea, martxoaren 30a baino lehen. Kontakizunen gaia librea da baina ezin da beste lehiaketa batean saritutako lanik aurkeztu. Gehienez, 15 orrialdeko luzera hartu dezake ipuinak Times New Roman edo antzeko batean, 12 tamaineko gorputza eta 1,5 espazioarekin.\nLehiaketa honetako bi modalitateek, euskarazkoak eta gaztelaniazkoak, 3.500 euroko sari nagusia eta 1.750 euroko bi accesit izango dituzte. Aurreko edizioan Nora Canal eta Mikel Ayllon izan ziren saritu nagusiak. Accesit-ak Lourdes Unzueta, Itziar Ugarte, Jesús Barrio eta Ricardo Chavéz-ek jaso zituzten.\nPrevious #GazteSHARE, ikus-entzunezko tekniken egoitza\nNext “Bilbao Hiri Gaztea”, gazteentzako hiri bat eraikitzeko proiektua


Adineko pertsonentzako Eguneko Zentro berri bat eraikiko dute Bilbon | El Correo\nZurekinAdineko pertsonentzako Eguneko Zentro berri bat eraikiko dute Bilbon\nAdineko pertsonentzako Eguneko Zentro berri bat eraikiko dute Bilbon\nGizon bat ariketak egiten Eguneko Zentro batean. / Avelino Gómez\nZerbitzu horrek 60 plaza eskainiko ditu eta desgaitasuna ebaluatzeko Aldundiaren Zerbitzua zegoen bulego zaharrak okupatuko ditu\nELCORREO.COM Jueves, 1 marzo 2018, 22:59\nMendekotasun egoeran diren adineko pertsonentzako eguneko zentro berria irekitzeko prozesua jarri du martxan Bizkaiko Aldundiko Gizarte Ekintza Sailak. Zentro horrek 60 plaza izango ditu eta desgaitasuna ebaluatzeko Aldundiaren Zerbitzua zegoen bulego zaharrak okupatuko ditu, Bilboko Marcelino Oreja kaleko 3. eta 5. zenbakietan.\n2019. urtean hasiko den eguneko zentro berri horretarako inbertsioa 661.000 eurokoa izango da eta 800 m2 dituela aprobetxatuz, zenbait eremu ezberdin izango ditu: berbarako, pertsona guztiek erabiltzeko guneak, atondoa, zereginetarako jarduerak gauzatzeko bi unitate, erabiltzaileentzako banako lanerako bi gune eta erabilera anitzeko eremu bat non aisialdirako gunea, gimnasioa, atseden-lekua, jantokia eta sukalde-ofizioa, biltegia, garbiketa-zerbitzuaren gela, garbitokia etab. izango diren.\nAldunditik adierazi dute Bizkaiak baduela mendekotasun egoeran diren pertsonei arreta egiteko «sare aurreratua, zenbait kasutan aitzindaria eta, eskualdeei dagokienez, zeharo orekatua, Gizarte Zerbitzuei buruzko EAEko Legean jasotzen diren plangintzarako tresnen ondoriozko gizarte zerbitzuen maparekin bat datorrena». Hortaz aparte, azpimarratu dute «eguneko zentroek berebiziko funtzioa» betetzen dutela, zerbitzu profesional osagarri egokia ematen baitiete adineko pertsona batek bere etxean jasotzen dituen zaintza formalei eta informalei».\nBizkaian 41 zentro daude\nAldundiko arduradunek gogorarazi dute ere bai, zentroak bereziki diseinaturik daudela mendekotasun-egoeran diren adineko pertsonei egunezko orduetan arreta indibidualizatu integrala eskaintzeko. Zentzu horretan, ondoko hauek dira zentro horietan jorratzen diren programen xede nagusiak: adinekoen autonomia hobetzea edo autonomia pertsonal horri eustea, muga funtzionalak konpentsatzea eta mendekotasu egoeran diren pertsonen zaintzaileei laguntza ematea, prebentzioaren arloko prestazioen eta gaikuntza eta laguntza alorretako prestazioen bidez, betiere autonomia pertsonalerako trebetasunak lantzeko eta erkidegoari dagozkion ingurune guztietan parte hartzeko.\nZehazki, Bizkaiko Foru Aldundiak eguneko 41 zentro ditu gaur egun Bizkaian. Horietarik 24 BFAren titulartasunekoak dira eta gainerakoak, berriz, BFAk finantzatzen dituen plazak dauzkaten udal titulartasunekoak edo titulartasun pribatukoak. 2017. urtean, mendekotasun-egoeran diren adineko 1.309 pertsonak jaso zuten Lurraldean diren eguneko zentroei dagokien foru zerbitzua.\nMikel Urdangarin: «Musika oso era bisualean sentitzen dut» Crowdfunding Bizkaia, proiektuak partaidetzaren bidez finantzatzeko lehenengo plataforma publikoa


Obsesiño identitarixua zeiñena? • ZUZEU\nNahiko neuke krisisari aurre eitteko soluziñuak egotia mahai gaiñian egunotan. Langabezixa %35a igo ta zorra 8 aldiz biderkatuta gastu arruntari heldu ahal izateko, sozialistok argumentu gitxi dakez kanpaiñian zihar kontau ahal izateko. Euron zorion ta gaiñontzeko lurtarron zorigaitzerako, holako egoerieri aurre eitteko beti dake karta bat gordeta kanpaiñarako, euren maletiñak ondo berotu ostian: maleten diskursua. Obsesiño identitarixua ta Euskal Herrittik alde eittera bihartuko doguzela kanpotik etorrittako hainbeste euskal herritar. Astelehenian etorri jakun bisitan López Amañara, horretxek kontuokin. “Nunca más bajaremos la mirada por tener apellidos y acentos diferentes” esatera etorri zan gurera, ta bide batez Jaurlaritzak Eibarren eindako inbersiñuen sasiegixak kontatzera… baiña hori, beste baterako.\nGaliziatik etorrittako langille baten alaban semia naiz. Valladolidetik etorritako langille baten alaban semia zan nere aitta be. Baiña gauzak ze diran, herri honen erabakitzeko eskubidian defentsa sutsua eitten dot. Neu be herri honen seme naizelako, nere lehen zortzi abizenen artian Rodriguez, Del Barrio edo Vazquez egonda be. Mingarrixa jake XIX. mendeko diskursuetan itxi nahi diran batzueri, ta horren aurrian anonimotasunetik deskalifikaziño personalera jotzia beste aukerarik ez dake, eta holako perlak jasatera kondenau nau gure herriko gizaseme batek: “el nieto de matarratas es el nuevo vocero del PNV”.\nEibar.org-etik hartua. CC-by-sa\nEAJ, eibar, identitarioa, josu mendicute, Lopez, obsesio, Patxi, PSE\n3 pentsamendu “Obsesiño identitarixua zeiñena?”-ri buruz\nBarkatu 2012-10-12 11:09\nBarkatu arren, baina “obsesiño identitarixua” irakurri dut eta ez dut jarraitu. Badakit gune lokal batean idatzitako testua dela, baina ez dut ulertzen moda berri eta inpostatu hau.\nJosu 2012-10-13 04:04\nBarkatu, Barkatu anonimo hori. Jakin ezazu hau nire blogerako idatzia zela hasiera batean, komunitate lokal batean (Eibar.org) argitaratzekoa hain zuzen. Argitzearren. Anonimo batentzat ez daukat gogorik euskara batura pasatzeko lana hartzeko. Ulertuko duzula espero dut.\nBarkatu 2012-10-13 16:47\nOso ondo ulertzen dut, eta badakit komunitate lokal batean argitaratzeko zena. Hala ere, berdin-berdin pentsatzen jarraitzen dut.\nSentitzen dut. Arratsalde on pasa.


“Film interesgarriak ditugula ikusten duenean, jendeak zinemara etorri gurako duela uste dugu” - Durango - Anboto.org\n“Film interesgarriak ditugula ikusten duenean, jendeak zinemara etorri gurako duela uste dugu”\nJone Guenetxea 2020-06-12 09:20\nZugaza zinemak joan zen barikuan ateak zabaldu zituen berriro. Emilio Ferreras zinemako arduraduna pozik dago erantzunagaz.\nZelan joan da normaltasun berriko lehenengo asteburua?\nLasaia izan da, aurreikusitakoaren araberakoa. Ekaina, uztaila eta abuztua orokorrean ez dira hile onak izaten. Begira ibili gara, eta datuak iazkoak baino baxuagoak izan arren ez dute horren alde handirik. Kontuan izanda emititu ditugun filmek hiru hile inguru dituztela, pozik gaude.\nZein neurri hartu behar izan dituzue berriro zabaltzeko?\nNeurri batzuk aurretik ere ezarrita genituen. Txartelen eta sarrerako kontrolen automatizatuak, esate baterako. Txartela Internet bitartez edo kanpoko makinan hartu dezakezu, eta sarrerako kontrola ere makina bitartez pasatu dezakezu, txartelagaz zein mugikorragaz. Horrela ez duzu kontakturik beharginekin. Garbiketa ere indartu dugu. Bestalde, seinaleak ipini ditugu sarrera-irteerak markatzeko. Saioen artean ere fumigatu egiten dugu aretoa. Aste honetan, aire sisteman lanpara berezi batzuk ipini ditugu, aireko birusak kentzeko. Lehendik ere bagenituen iragazki batzuk.\nZelan erantzun du jendeak?\nOndo. Etorri direnek bazekiten zer egin, barneratuta zuten eta. Leku itxi guztietan maskaragaz sartu behar baduzu, hemen ere bai. Baten batek kontsultatu egin zuen, zalantzak argitzeko, baina normal etorri dira. Ez da ezelango arazorik izan.\nZelan sentitu zarete langileak?\nLasai ibili gara. Aforoaren %33agaz hasi gara, eta horixe gura genuen, apurka-apurka hastea. Orain, EAEko zine eta aretook %60ko aforoagaz zabaldu ahal izango dugu. Hile osoan horrela egon ahal izango gara, eta uztailean %80an, dena ondo badoa.\nZelan dago zinemaren sektorea?\nSektorea geldi dago. Zabaldu dugun lehenengoetarikoak izan gara gu. Bariku honetan, kate handiren batek zabalduko ei du. Gure enpresak herrietako zine txikiak kudeatzen ditu eta oso errotuta daude. Kate handiek iraungo dutela esango nuke. Oraingoz ez dugu laguntza zuzenik jaso. Berfinantzaketak eta horrelakoak bai hile hauei eusteko, aldi baterako erregulazioa onartu ziguten lehenengo egunetik geldi egon garelako.\nZein aurreikuspen egiten duzue irailera begira?\nEguraldiaren eta estreinaldien menpe gaude. Ekainaren 26an hiru estreinaldi egongo dira, eta guk hirurak izango ditugu. Etortzekoa den garrantzitsuena uztailaren 10etik aurrera izango da. Hogeita pikuan Disneyren Mulan dago. Abuztuan beste estreinaldi garrantzitsu batzuk daude. Film interesgarriak ditugula ikusten duenean, jendeak zinemara etorri gurako duela uste dugu.\nAbuztuan jendea herrian gelditzen bada, ezohiko uda izan dezakezue?\nJende asko beldur izan daiteke oporretan joateko, eta beste batzuk ezin izango dira joan, bizi duten egoeragaitik. Eguraldi txarra egiten duenean baliteke jende gehiago etortzea.\nKrisi hau gaindituko dugu?\nHamarkadak daramatzate zinea akabatu guran. Gu hasi ginenean, VHSaren booma gainditu genuen. Gero, plataformak etorri dira, eta hementxe jarraitzen dugu. Modu horiek oso ondo daude gauza batzuk ikusteko, baina film zehatz batzuk zineman ikusi gura ditut, eta bezero askok ere horixe esaten digute.\nKate erraldoiak lehiakide dituzuen arren, Zugaza oso errotuta dago eskualdean. Zelan lortzen da hori?\nZentro handiak sortu zituzten aurreko milurteko amaieran. Orain 20 urte, Euskal Herrian herrietako udal zine aretoak zabaldu ziren. Zugaza da mantentzen den zine pribatu bakarra. Jendeak baloratzen du etxetik irten eta zinemara oinez joatea, kotxerik hartu barik. Eta beste batzuek hamar urteko umeak bakarrik bidali ditzakete etxe ondoko zinemara. Hori ezin da egin kate handi batean. Bestalde, zabalkunde handia egin genuen. Areto bat izatetik hiru izatera pasatu gara, eskaintza handituz. Zineaz gainera, hainbat aurkezpen eta ekitaldi egiten dira hemen. Aurreko krisian, gure tarifak merkeagoak direnez, publiko gehiago izan genuen, eta kate handietan jaitsi egin zen ikus-entzule kopurua. Ez da sarreraren prezioa bakarrik. Hemen, gure dendako prezioak edozein litxarreria dendetakoen parekoak dira.


Unanibiko tirolina-ferrata ibilbidea abian da - - Aiurri.eus\nEguzki Talde Ekologista 2021-07-05 07:31\nHilabete pare bateko atzerapenarekin baina jarri dute martxan. Unanibiko tirolina eta Ferrata Bidea “jasangarri eta hezitzaile” dena jada martxan da. Eguzkikook jasangarria ez dela eta balio hezitzailea ere zalantzan jartzen dugu.\nEguzkiren ustez, egitasmoa ez da jasangarria eta bere balio hezitzailea ere zalantzan jartzen ditu. Izan ere, Leitzaran bailarako tirolina eta ferrata ibilibidearen zati bat, Leitzarango Biotopo Babestu, KBG (Kontserbazio Bereziko Gune) eta Natura 2000 Saretik (babes irudi garrantzitsuenak aipatzearren) igarotzen da.\nEguzkitik, 2019ko iraila ezkeroztik Eusko Jaurlaritzari (babes eremuaren baldintzak jartzen dituena) eta Andoaingo Udalari (egitasmoaren sustatzailea) egindako helegite naiz emandako ingurumen mailako argudioen artean hauek izan dira arrazoi nagusiak egitasmo horri ezetz esateko:\nBabestutako eremu baten barnean egitea. Kontuan izan behar dugu KBG izendapena, Europar Batasunean mantendu eta berreskuratzeko lehentasunezko habitatei ematen zaila; ondorioz lehentasuna habitat horien mantentze edo/eta berraskuratzea behar luke; honi, Andoainen babestutako eremuak lurzoruaren %1era ez dela iristen kontuan izan behar dugu eta egitasmoa hau babestutako eremuan kokatu dutela. Tirolina+ferrata ibilbideak ez du balio kokatzen habitat hori bere horretan mantentzeko, ezta noski, hobetzeko ere.\nBabestutako espeziak arriskuan jartzen dira. Tirolina+ferrata ibilbiderako txostenetan aipatzen den bezala, EAEko Espezie Mehatxatuen Katalogoan agertzen diren hiru espeziek eragin zuzenak jasango dituzte: ur-zozoak, gorostiak eta erratzak. Txosten horietan jasango duten eragin zuzena gutxietsi egiten dela ere egia da.\nKolonizatu gabeko espazioak gizakiaren jarduerara okupatzen dira. Tirolinaren abiapuntu eta iritsiera puntua harkaitz eta ibai inguruko landarediz osatutako ingurune malkartsua izanik, gizakia ibiltzen ez den inguru bat izateari utziko dio, orain arte aparte geratzen zen inguru berri bat okupatuz edo kolonizatuz. Puntu hau ez da kontuan hartu ingurumen eraginaren txostenean.\nDei efektua. Lehendik ere bisita ugari jasotzen dituen eta oraindik behar bezala antolatuta ez dagoen Leitzaran bailararentzat eta babes eremuarentzat kontuan hartu ez den dei efektua izatea oso posiblea da. Hau ere ez da kontuan izan ingurumen eraginaren txostenean. Gainera, andoaindarrak eta kanpotar asko izugarri kuttuna duten lekua da, hemendik aurrera aldatu eta baldintzatua geratuko dena.\nBestalde, aurkezpenean garrantzi eman zioten jasangarritasunaren gaia zuritzeko, ingurumen azterketaren arabera eguneko bisitari kopurua 30 lagunekoa dela baina 8 besterik ez direla izango baieztatu zuten. Guk, erabaki hori lehen denboraldirako izango dela erantsiko dugu eta egindako kexa eta protesten ondorio izan dela uste dugu.\nAndoaingo Udaletik garrantzia eman zaion beste helburua “ibilbide interpretatua” izatearena da. Helburu hau oso garrantzitsua da, praktikan egitasmoa babestutako eremuan legezkoa izateko eta LIFE europar programaren laguntza jasotzeko ezinbesteko baldintza izan baita ingurumenari buruzko helburu hezitzaileak izatea.\nHelburu hezitzaileei dagokionean, ibilbide honekin lortzen diren helburuak beste era batera lor zitezkeela uste dugu, babestutako ingurunea kaltetu gabe, Leitzarango Biotopoz kanpo eraikita edo are hobe baita bailaratik kanpo ere; eta zenbait hezitzaile naiz pedagogoren iritzia bildu ostean helburu hezitzaile horiek lortze bide eraginkorragoak badirela baieztatu digute.\nOndorioz, Andoaingo Udalak Eusko Jaurlaritzaren gainbegiratuarekin, akats larri bat egin duela uste dugu egitasmo hau aurrera eramanez, eta galdetzen dugu ea “Klima Larrialdi” izendapenak halako egitasmoak zuritzejko baino e zote duen balio. Eguzkikook, tirolina+ferrata ibilbidea, egitekotan, beste leku batean egin zitekenaren uste sendoa dugu.


Elikadura ezinbesteko tresna da osasunaren prenbentzio eta sustapen arloetan. Gure elikadura eta osasun ohiturak egituratzeko formula magikorik ez dagoen arren, komeni da gure osasuna eta bizi kalitatea hobetzen lagunduko diguten ezagutzak lortzea. "Dieta" hitzari buruz Hipocratesek esan zuena gogorarazi nahiko nuke: "dieta bizitza modu armoniotsuan bizitzeko modua da, elikagaiak aukeratu eta prestatzeko garaian arreta berezia jarriz".\nElikatzeari buruz dugun ikuspegi primitiboena gainditzea ezinbestekoa da: ¿goseak nago? Edozer gauza jango dut?..Irekiera handiagoa izan behar dugu, elikatzeak esan nahi duenari buruzko ikuspegi argiagoa, izan ere, elikadurarekin osasuna edo gaixotasuna sortzen ditugu.\nJaten dugu hori garelako, elikagaiek sortzen baitute odola, gure zelula, organo eta burmuina elikatzen dituen odola. Baina elikagaia askoz gehiago ere bada, elikagaiak jatean horiek duten energia ere geureganatzen baitugu.\nMakrobiotikaren alderdi interesgarrietako bat elikagaiek gorputzaren tenperaturan duten eragina da; medikuntza txinatarrak elikagaien sailpena egiten du: hotzak, freskagarriak, neutroak, epelak eta beroak.\nEta beraz, elikagaien ezaugarri energetikoa gehien komeni zaigun eran erabiliz, gure hiru gorputzekiko orekara hurbil gaitezke: fisikoa, mentala eta emozionala.


Horrela dio Netflixeko Gabonetako Black Mirror telesaileko azken kapitulua kanal ofizialetik kanpo ikusi nahi duen Reddit webguneko erabiltzaileak. Galdera erantzuten saiatu aurretik, baina, Bic boligrafoa hartu eta errebobinatu dezagun zinta apur bat atzera.\nIkus-entzunezkoen kontsumoa eta produkzioa inflexio puntu batean daude streaming bidezko zerbitzuen disrupzioarekin. Streaming arterako bidea ezberdina izan da zerbitzu hau ematen duten enpresentzat: bideo zinten banaketa (Netflix), online salmenta (Amazon), telebista pribatua (HBO) edo telekomunikazioak (Movistar), baina zerbitzu honek zentralitatea irabazi du beraien negozio ereduetan. Bi fronteetan, ikusle eta produkzio kuotak handitzen dihardute, adibidez, Netflix bera: 137 milioi erabiltzaile mundu osoan, 10 bilioi dolarreko aurrekontua ikus-entzunezko originalen produkziorako; Amazon Prime Video: 90 milioi erabiltzaile eta 5 bilioi euroko aurrekontua; edo, HBO Now: 142 milioi erabiltzaile eta 8 bilioi euroko aurrekontua. Espainian ere mugimendua dago, batez ere Movistar-en eskutik, Internet/Nahieraneko bere Fusión eskaintzak honezkero 4.5 milioi erabiltzaile ditu estatuan eta produkzio propioa indartu du. Gainera, oraindik etortzeko daude beste hainbat (Hulu edo Apple-en bideo katalogoa) eta ikusteko guztiz lehertu ez duten beste batzuen ibilbidea (Filimin, Rakuten, etab.).\nMerkatuaren fragmentazioa horren handia den honetan, fast forward labur bat egin eta etorkizun hurbilean fusioak egongo direla iragartzea ez da arriskatuegia. Movistar-ek egin du tratua honezkero Netflix-ekin Espainian edo Huluk Spotify-ekin ere Amerikaetako Estatu Batuetan. Edonola, merkatuak ez du oraindik eferbeszentzia galdu eta aktore guztiak ez dira oraindik aurkeztu, Apple-ek izango du zeresanik, bereziki 2019rako iragarri duen Asimov-en Fundazioa lanean oinarritutako telesailarekin.\nIstorio eta plataforma eskaintza gaindosi honekin, erabiltzailea galduta egon daiteke (ni galduta nago) norberaren zapping aukeraketa eta konbinazio onenaren bila. Badago (kontatu didate) pantailen gudak oskarbitu artean bestelako bide osagarririk erabiltzen duenik plataforma guztietan harpidetzea bideragarri ez zaiolako. Adibidez, Popcorn Time plataformaren bidea: torrent-ak streaming-ean ikusteko katalogoa eskaintzen duen plataforma. Baina, Netflix-ek jarri du erronka Black Mirror-en Gabonetako kapituluarekin, streaming interaktiboa: bideoak aurrera egin ahala galdera egiten dizu eta zuk zeuk aukeratzen duzu zure abentura… eta nik bat egiten genezake orain pause-an utzitako Reddit-eko galderarekin: eta nola kristo pirateatuko dut Netflix-eko Bandersnatch?\nAntza denez -ejem- entzun ahal izan dudanagatik -ejem- pornoan (nola ez) ba omen daude horrelako narratiba erabiltzen duten Flash-ean (iraungitzen ari den teknologia) oinarritutako portaleak, baina, dirudienez, oraindik ez da alternatiba kortsariorik modu honetan torrent-ak ikusteko.\nBeraz, Bandersnatch debalde ikusteko hiru aukera airean: (1) Netflix-eko hilabete baterako proba kontua egitea, (2) istorioaren aukera guztiak bata bestearen atzean jarrita dituen bost orduko bideo jarraia deskargatzea edo (3) gustudun pirataren batek zuzendari papera egin eta mozketa propioa egitea. Pirata kontuetan ere norberak aukeratu beharko du bere abentura.


Harria da arte horretan lan egiten duen artisauak erabiltzen duen elementu nagusia, eta hori ezagutzea da maisu-eskultore on guztien dohainetariko bat. Davidek azaldu digu harri bat mailuarekin leunki joz badakiela zelako barrua duen (akatsik, pitzadurarik... duen). Nahitaezkoa da lana hasi aurretik hori jakitea, izan ere, gerta baitaiteke ezusteko ezatsegin bat izatea, lana oso aurreratuta duzula zain bat aurkitzea eta ordura arte eginiko lanak ezertarako balio ez izatea.\nUra erabiltzea da harriaren barrualdea ezagutzeko Davidek duen beste elementu bat. Gainetik bustiz gero, haren barruan zer gertatzen den igarri daiteke, harriak hartzen duen kolorea dela medio.\nGure artisauak lantzen duen harri motari dagokionez, askotarikoa da, izan ere, sarritan bezeroa baita materiala jartzen duena. Berak atsegin du Villamayorreko harriarekin lan egitea. Hori hareharri leunezko oso harri polita da.\nBehin harria duenean, harri hori prestatzea da lehenengo urratsa. Horretarako, haren gainean egin behar duen motiboa marrazten du eta eskarifikagailuarekin hasten da lanean. Hori arbastatzeko erreminta da, aho zabaleko zizelaren oso antzekoa. Ondoren hauek erabiltzen ditu: punta-zizela (arbastatze homogeneoagoa lortzeko), mutxarda, igeltsero-mailua, gradina (horztun erreminta), zizela (gradinaren markak desagerrarazteko) eta carborundum-harria (azken leunketa emateko)\n“Zuzeneko taila” egiten duela esaten du Davidek. Batzuetan eskultore batzuek buztinarekin egiten dituzte, eredu gisa erabiltzeko, ondoren harrian egingo dituzten irudiak. Konpasa erabiliz neurriak hartzeko, eta ondoren harrira eramateko, erabiltzen dute buztinezko irudia. Piezan zuzenean lan egiten du gure artisauak, laguntza horiek gabe.\nKontatu digun gauzarik bitxienetariko bat hau da: harria bustitzen duela lanean hasi aurretik, horrela golpeek min gutxiago egiten baitute eta, bestalde, lanean esfortzu txikiagoa egin behar baitu. Baina, kontuz, inoiz ez erabili ur gazia, gatza harriaren etsai txarrena baita.


Imanolen fedearen gailurra - Orio - Karkara.eus\nImanol Magro Eizmendi / Berria 2021-04-04 10:01\nReala hobea izan da finalean, eta bere historian hirugarrenez irabazi du Espainiako Kopa. Athletic trakets aritu da partida osoan, eta atzeko lerroaren huts bat baliatu du Oiartzabalek gola sartzeko.\nReala txapeldun da berriz, eta Imanol Alguacil da gizonezkoen taldea berriz ere gailurrera eraman duen pertsona. Taldeko zuzendaritzak etxeko entrenatzaile baten aldeko apustua egin zuen, eta bi urte geroago jaso du fruitua. Joko onean eta etxeko jokalariengan jarri zuen fedea. Eta noski, pasioan. Hori ez da negoziatzen. Zale sutsu bat da aulkian, eta hemendik aurrera realzaleek ahaztuko ez duten izen bat. Sustraietara itzuli zen, eta horri esker irabazi du bere historiako Espainiako hirugarren Kopa. Atzoko finalean, Sevillan, Athletic baino gehiago izan zen. Ez askoz gehiago, baina bai hobea. Athletic, aldiz, trakets aritu zen, urduri. Une on gutxi izan zituen, eta garesti ordaindu zituen Yerayren eta Iñigo Martinezen hutsak. Bi aste barru du arantza ateratzeko aukera, Bartzelonaren aurkako finalean, baina bizkarrekoaren zama arintzea ez da erraza izango.\nFinala derbi bat zen, eta lehen zatia derbiei egozten zaizkien topikoen pilaketa bat izan zen. Hasi eta berehala, euri zaparrada bota zuen, baina ez zituen bi taldeen ideiak gehiegi freskatu. Final bat irabazteko lehen agindua hutsik ez egitea da, eta hori buruan zutela irten ziren jokalariak. Urte luzez gogoratu lieketen opariren bat egitearen beldurrak bi taldeak lotu zituen, eta ez zuten behin ere jaurti hiru zutoinen artean. Artikulua irakurtzen jarraitzeko, egin klik hemen.\nBideoa: Imanolen peña sortu zuteneko kontuak izan dituzte gogoan Ana Egibarrek eta Ibon Huegunek\nJulen Imaz - Iñigo Gaiton api 02 Orio\nSalatxo tabernaren bueltan sortu zen Imanolen peña, 1995.urteko martxoan. Imanolen kirol lagunartearen gaineko guztia bete-betean bizi izan ...\nHerriko hainbat talde eta norbanakok babesa adierazi diote Imanol Alguacili\nKarkara mar 24 Orio\nRealak Errege Kopako finala jokatuko du Athleticen aurka apirilaren 3an, eta egunotan bideo bat egin da Imanol Alguacil entrenatzaileari animoak em...


Bilboko udalak Esne Beltza, M-Clan eta Vanesa Martín gehitu ditu Aste Nagusirako. Deia, Noticias de Bizkaia\nBilboko udalak Esne Beltza, M-Clan eta Vanesa Martín gehitu ditu Aste Nagusirako\nKontzertuak doakoak izango dira eta publiko eta gustu ezberdin guztietarako zuzenduta egongo dira\nD.D. - 2017(e)ko uztailaren 3a, astelehena - 11:33etan eguneratua\nEsne Beltza, M Clan eta Vanesa Martín Aste Nagusian Abandoibarrako eszenatokian arituko direla iragarri du Bilboko Udalak. Izen hauek eszenatoki berberan eta aurreko egunetan iragarri diren beste artista eta taldeen izenei gehitzen zaie: Zea Mays, Antonio Orozco, Amaral eta El Consorcio BOS-arekin.\nBILBO. Aste Nagusiko lehen larunbatean Abandoibarran eskainiko duen lehen taldea Zea Mays izango da, euskarazko rock talde bilbotarra. Hurrengo egunean, igandean, hilak 20, Zaragozatik etorritako Amaral pop rock bikotearen txanda izango da. Agertoki berean arituko da gaur egungo musika arloan arrakasta gehien duen Antonio Orozco musikagile eta abeslaria abuztuaren 21ean, astelehena.\nAsteartea 22an, Vanesa Martín, Malagako abeslaria Bilbon izango da ‘Munay’ izena duen bere azken lana aurkezteko egiten ari den biraren barne. Abuztuaren 23an, BOS-ek (Bilboko Orkestra Sinfonikoa) eta El Consorcio bostekoarekin batera kontzertua eskainiko dute. Hurrengo egunean, Xabi Solanoren Esne Beltza taldeak euskarazko letrak dituen hip hop, reggae, soul, rock eta folk erritmoak eszenatokira eramango ditu. M Clan taldearen txanda 25ean izango da, ostirala. 20 urte baino gehiago eszenatokietan ari den talde honek Aste Nagusiko azken asteburuan eskainiko dute kontzertua.\nDatozen egunetan, Bilboko Udalak 2017ko ASTE Nagusiko gainerako kontzertuak iragarriko ditu.


Egia al da suak bakterio guztiak hiltzen dituela? | Consumer\nEgia al da suak bakterio guztiak hiltzen dituela?\nMikroorganismo patogenoak ez dira 70 ºc-tik gorako tenperaturan egosten\narabera: Osteguna, 2015eko abuztuaren 27a\nElikagaiak egosteko funtzio higienizatzailea erabili ohi da, eta patogenorik egon ez dadin. Ondorioak erabilitako egosketa-motaren arabera aldatzen dira, eta, beraz, aplikatzen diren graduen arabera. Hala, 70 ºc-tik gora, mikroorganismo patogenoak suntsitu egiten dira, baina batzuek ez dute 55 ºc-tik gorako tenperatura jasaten. Kasu askotan, tenperatura-aldaketekin lotzen da mikrobio-hazkuntza. Beraz, oso garrantzitsua da beroa kontrolatzea elikagaiak seguruak direla bermatzeko. Artikuluak azaltzen du nola prestatzen diren elikagaiak patogenoekin amaitzeko eta gehiegizko egosketaren arazoak.\nBeroa patogenoak suntsitzeko iturri garrantzitsua da. Egosketaren higienizatze-funtzioa da mikroorganismo patogeno askok ez dutela 55 ºc-tik gorako tenperatura jasaten. Egoste-metodo gehienetan iristen diren gradu horiei bakterio-metaketak degradatzen hasten dira, eta gehiago egiten dute tenperaturari denboran eutsi ahala edo handitu ahala. Egosketa eraginkorra izan arren, horrek ez du esan nahi aurretik maneiatzeko eta higienerako jarraibide egokiak bete direnik, hau da, zikinkeria-hondarrak edo bertan egon daitezkeen beste substantzia batzuk (oilaskoa izan ezik) garbitu behar dira, eta ez da komeni horiek garbitzea.\nNola prestatu patogenoak kentzeko\nBi minutuz 75 ºc-tan janaria prestatu, patogenoak hil\nElikagai gordin batzuek, hala nola haragiak edo berdurak, bakterio patogenoak izan ditzakete lurzoruaren poluzioaren ondorioz edo prestatzeko prozesuaren ondorioz. 75 ºc inguruko tenperaturan egosten dira, bi minutuz, hiltzeko neurri eraginkorrenetako bat. Elikagaiei ezaugarri organoleptikoak emateaz gain (kolorea, zaporea eta testura), egosteak ere higienizazio-funtzioa betetzen du. Prozesu horren eraginkortasuna egosketa-motaren araberakoa izango da, ez baita gauza bera frijitzea, bi prozedura ezberdin lortzen baitira.\nEgosita. Elikagaiak irakiten badira, 100 ºc inguruko tenperaturetara iristen dira. Elikagai-pieza handien irakite-denbora 30 minutukoa izan behar da, gutxienez. Urak irakiten duen 100 ºC-ko tenperaturan irakiten du.\nFrijitzea. Elikagaiak frijitzen direnean, 180 ºc eta 300 ºc arteko tenperaturara iristen dira. Olioa oliotan sartzean, produktu kurruskaria lortzen da. Garrantzitsua da olioa ongi aukeratzea, aldi berean kantitate handiak frijitzea eta elikagaiak ahalik eta lehor egotea frijitzen direnean. Olioak garbi egon behar du.\nErreta. Egosketa bero lehorrarekin egiten da (labea edo antzekoa). Elikagaia gainazal baten gainean jartzen da eta beroa modu uniformean jasotzen du. Haragia, arraina eta barazkiak dira labean gehien prestatzen diren elikagaiak.\nMikrouhinak. Etxetresna elektriko honen bidez, elikagaiak ur, gantz eta azukre molekulen mugimendu azkarrarekin berotzen dira. Molekula horiek marruskadura moduan ukitzeak sortzen du beroa. Kontuan hartu beharreko alderdi bat da bero-mota hori ez dela uniformea, eta, beraz, eremu hotzak gera daitezkeela, bakterioak bizirik irauten dutenak.\nProzedura gehienetan (mikrouhin-labean izan ezik), kontuan hartu behar da tenperatura-mailaketa gertatzen dela, hau da, elikagaia sartzen denean murriztu egiten dela (bai oliotan, bai uretan), eta elikagaiaren bolumen guztia gutxieneko gradu batzuetara iristen dela ziurtatu behar da.\nGehiegizko tenperatura saihestea\nElikagaiak modu egokian prestatzeak bakterio patogenoak desagerrarazten laguntzen du, segurtasun biologikoa hobetzen du eta platerei zaporea eransten die. Baina elikagaiak gehiegi prestatzeak arriskuak ekar ditzake. Hori dela eta, funtsezkoa da oreka lortzea, erretzearen eta erretzearen arteko oreka lortzeko.\nFrijitzean tenperatura gainditzen denean, produktua erre edo ikaztuko da behar baino denbora gehiago utziz gero. Gehiegizko egosketak substantzia toxikoak sortzen laguntzen du, hala nola amina heteroziklikoak (AHC) eta almidoiz aberatsak diren elikagaietan (ogia, zerealak edo gailetak) akrilamida sor daiteke.\nElikagaiak barbakoa batean prestatzen badira, gehiegizko tenperaturak hidrokarburo aromatiko poliziklikoak (HAP) sor ditzake, adibidez, bentzopirenoa. Konposatu horiek mutagenikoa dute, eta elikagaiak tenperatura altuetan prestatzen direnean eratzen dira, sugarrarekin kontaktu zuzena baldin badago. Kasu honetan, komeni da elikagaia suarekin zuzenean ukitzea eta txingarretan egostea saihestea.\negosketa fuego-eu patógenos-eu tenperatura


Lege egutegia, maldan gora | Politika | Berria\nLege egutegia, maldan gora\nEusko Jaurlaritzak agintaldiaren hasieran aurreikusi zituen 28 legeen herenak baino ez ditu onetsi legebiltzarrak. Hezkuntzaren lege egitasmoa, esaterako, ez du onartu oraindik gobernuak.\nJakina da kudeaketari eta eguneroko politikari garrantzi handia ematen diola Iñigo Urkulluk, eta erronken artean jarria daukala lege egutegia ahalik eta osoen betetzea. Haatik, oposizioaren menpe egoteak nabarmen zaildu dio helburu hori. Jaurlaritzak boto bat falta du gehiengo osorako, eta beste talde baten sostengua ezinbestekoa izan du lege egutegian jasotako proiektuak onartzeko. Babes hori nahi baino gutxiagotan erdietsi du legealdi honetan, eta, gaur arte, aurreikusitako legeen herenak baino ez ditu onartu legebiltzarrak.\nLau urtean 28 lege aurrera ateratzeko konpromisoa hartuta ekin zion Urkulluk bigarren agintaldiari, 2016ko udazkenean. Ordea, jasotako lege sortatik, legebiltzarrak bederatzi baino ez ditu onetsi. Luzea eta geldoa izaten da lege proiektuen tramitazioa, eta, beraz, alde horretatik esan daiteke Jaurlaritza motel antzean ibili dela aurreikusitako arauak ateratzeko. 2016ko urrian ekin zion legebiltzarrak XI. legealdiari, eta Urkulluk aurrekontuak aurrera ateratzeko astia besterik ez zuen izan. Hortik aurrera, baina, kostata onartu zituen legeak. Legegintzaldi erdirako, aurreikusitako legeen%11 inguru soilik onartuta zituen legebiltzarrak, urtero onartutako aurrekontuen legeak albo batera utzita. Joan den urtean, berriz, Jaurlaritzaren ekimenez aurkeztutako beste lau lege onartu zituzten.\nIrakurri gehiago: Apirilaren 5era aurreratu ditu Urkulluk\nEAJren eta PSEren arteko koalizio gobernuak 37 eserleku izan ditu Gasteizko ganberan, eta beste talde baten abstentzioa edo aldeko boto bat behar izan dituzte legeak onartzeko. Legealdiaren lehen bi urteetan, Urkulluk PPren sostengua izan zuen lege garrantzitsu batzuk onesteko —tartean aurrekontuak—, baina 2018an, EAJk Mariano Rajoyren aurkako zentsura mozioa babestu zuenean, hautsi egin ziren jeltzaleen eta PPkoen arteko zubiak, eta, ondorioz, hankaz gora jarri zen legebiltzarreko aritmetika parlamentarioa ere. Ordutik, Urkulluren gobernuak bidelagun berriak bilatu behar izan ditu legeak aurrera ateratzeko, eta, egoerak behartuta, askotarikoak izan dira lortutako aliantzak. Munta handiko zenbait lege aurrera atera izan ditu EH Bildu, Elkarrekin Podemos edota PPren babesari esker. PP bidelagun izan zuen, besteak beste, Euskal Estatistika Plana eta Poliziaren Legearen moldaketa aurrera ateratzeko. Jasangarritasun Energetikoaren Legea Jaurlaritzak eta EH Bilduk adostu zuten, Kultur Ondarearenak PP ez gainerako taldeen babesarekin egin zuen aurrera, eta Polizia Gehiegikerien Legearen erreforma EH Bilduren eta Elkarrekin Podemosen abstentzioari esker onartu zen, PPk aurka bozkatuta.\nBidean, eta geldituta\nJaurlaritzak aurreikusita izanda ere, tramitazio bidean geratu dira bederatzi lege proiektu. Guztien artean aurreratuena dago kirol arloko lanbideak arautzen dituen lege egitasmoa. Ekinbideak ia amaitzear du legebiltzarreko bidea, baina ziurrenik ezin izango dute onartu datorren legealdira arte. Pisu handiko beste hainbat lege proiektu ere legebiltzarrean ari dira eztabaidatzen, baina horiek onartzeko denborarik ez da izango. Hurrengo legegintzaldira arte tiraderan gordeta geratuko dira, besteak beste, Euskal Enpleguari buruzkoa, Emakumeen eta Gizonen Berdintasunerako legearen aldaketa, Gurtza Aretoak Arautzeko Legea eta Mugikortasun Jasangarriari buruzkoa.\nLege egutegian jasotakoen artean, Hezkuntza legea izan da, ezbairik gabe, Eusko Jaurlaritzaren proiektu izarra, baina haren tramitazioa hasi ere ez da egin. Proiektua eztabaida fasean katramilatuta geratu da, alderdien arteko desadostasunak tarteko. Lege proiektua ez da oraindik ezagutzen, Jaurlaritzak hausnarketarako dokumentua baino ez zuelako aurkeztu legebiltzarrean, eta 2020rako aurreikusi zuen proiektua onartzea. Asmoa, baina, hutsean geratuko da.\nBeste horrenbeste gertatu da Ekarpenen legearekin. Araba, Bizkai eta Gipuzkoako finantza harremanak arautzen dituen sistemak buruhauste franko eman izan dizkie Jaurlaritzari eta hiru aldundiei, eta aurrerapauso gutxi eman dira lege hori berritzeko asmoetatik harago.\nBestalde, legealdiaren hasierako lege egutegian jasota ez zeuden hainbat lege proiektu ere sustatu ditu Jaurlaritzak. DSBE diru sarrerak bermatzeko errentaren erreformaren kasuan, gobernuko bazkideek eraman dute lege proposamena legebiltzarrera, eta hura tramitatzen ari dira gaur egun. Horrez gain, Urkulluk ostiralean iragarri zuen bi lege proiektu berri onartuko zituztela gaur: Gazteriarena eta Administrazioko kideak eta eskalak antolatzeko lege berria. Lege egutegian ez daude jasota lege horiek.\nBaina, Jaurlaritzaren esku ez ezik, legebiltzarreko taldeen esku ere badago lege proposamenak aurkeztea, eta haien ekimenez hainbat lege esanguratsu atera dira aurrera legealdi honetan. Horien artean, aipatzekoak dira ia talde guztien babesarekin aurkeztu eta onartu diren bi lege: transexualak gaixotzat ez jotzeko lege aldaketa eta merkataritza jardueren legearen erreforma. Eta bidean daude, besteak beste, jokoa arautzeko lege egitasmoa (Elkarrekin Podemosena) eta etxebizitza alokairuen prezioa mugatzekoa (EH Bildurena).


Euskal teatroari buruzko beste begirada bat - Nontzeberri\nHasiera/ESZENA/Euskal teatroari buruzko beste begirada bat\nEHAZE Antzerkizale elkarteak Ekin eta joka, azken ikerketak euskal teatroaz liburua kaleratu du. Antzerkigintzaren esparruko hainbat adituren pentsakizunak eta iritziak biltzen dira liburuan.\nAzken urteetan gauzatu diren sei ikerlanen edo ikerbideren laburpenak, eta haiei testuinguru historikoa jarri dieten hitzaurrea eta hitzostea biltzen ditu lanak. Denera zortzi izen euskal teatroaz gogoetan liburu bakarrean: Patri Urkizu, Amaia Alvarez Uria, Idoia Gereñu, Ixabel Etxeberria, Karlos del Olmo, Arantzazu Fernandez, Agus Perez eta Jaime Valverde.\n“Haien helburua ez da izan historia-liburu bat idaztea, bakoitzak bere esparrutik eta eginahaletik landu dituen gaiak batu eta horren bitartez euskal teatroari beste begirada bat luzatzen hastea baizik. Beraz, esku artean duzun hau ez da historia-liburu bat, baina bai ahalegin historiko bat.”\nIzen hauen berauen ekimenez eta gogo-beharrez sortu da proiektua, Amaia Alvarez Uriak koordinaturik. Aspaldi ari ziren elkarrekin gomutan euskal teatroaren ikerlan beharrez eta hutsuneez, eta, pausoz pauso, indarrak batu dituzte. Horren berri jakin orduko, EHAZEk haien lana plazaratzeko eskaintza egin die.


Egileak: Cuesta, José Luis de la [et al.]\nEusko Ikaskuntzako Zuzenbide Sailak bere Saileko Koadernoen ale berri bat argitaratu du. Koaderno hauek izenez aldatu dute eta hemendik aurrera Azpilcueta. Zuzenbide Koadernoak izenpean argitaratuko dira. Modu horretara, gure Sailak Martin de Azpilcueta nafar kanonista eta teologo ospetsua ekarri nahi du gogora. 1995 eta 1996 urteetan Sailak antolaturiko bi jardunaldien txostenak bildu ditu koaderno honek. Horietako lehenean, "Soluciones Criminológicas desde Europa a los infractores jóvenes" izenburukoan, zenbait autoreren lanak aurki ditzakegu: J.L. De la Cuesta, W. Schöne, J. Castaignede eta A. Beristain. Horietan, hausnarketa egiten da Espainian gazteen delinkuentziaren tratamendua jasaten ari den erreformaz, 1996ko urriaren 30eko Ley Orgánica de Justicia Juvenil delakoaren aurreproiektua aztertuz. Halaber, biktimen babes handiagoa ezarri nahi duten Frantziako Zuzenbidearen ildo berriak aztertzen dira, bai eta Alemanian indarrean dagoen Zuzenbide Penalak eskaintzen dituen soluzio kriminologikoak ere. Bestalde, Nazio Batuek eta Europako Kontseiluak adin txikiko lege hausleen inguruan argitaraturiko txostenei buruzko iruzkinak agertzen dira. 1996ko azaroan, Nafarroako Foru Komunitatearen eta Euskal Autonomia Erkidegoaren arteko erakunde harremanei buruzko I. Jardunaldia egin zen Nafarroako Unibertistate Publikoan. Bertan, partaideek -F. De Carreras, J. Balza Aguilera, J.I. Del Burgo- eta publikoak eztabaidatu egin zuten ikuspegi juridiko eta instituzionaletik, Elkartearentzat interes handikoa den eta Sailaren begi puntua izaten jarraituko duen gai baten inguruan: komunitate autonomoen arteko elkarlana, oro har, eta Nafarroako Foru Komunitatearen eta Euskal Autonomia Erkidegoaren artean bereziki.


Sindikatuen protesta Bilbon igandean irekitzen dutenen aurka\nELAren eta UGTren arabera, dendek gaur egun duten asteroko 72 orduko ordutegia nahikoa da, eta gizarteak ez du erosteko ordu gehiago behar, erosteko ahalmen gehiago baizik.\nEuskal sindikatuek kontzentrazioak egingo dituzte Bilbon igandean irekitzen duten denden aurrean, neurri hori baztertu egiten baitute, gizarteak ez duelako behar, salmentak igotzeko ez duelako balio, lanik ez duelako sortzen, eta azalera handien intereserako bakarrik delako ona.\nELAk, CCOOk, UGTk eta LABek deialdia egingo dute Bizkaiko hiriburuko Kale Nagusian dagoen For dendaren aurrean, urtarrilaren 8an irekitzeko asmoa duela esan duen bakarra da oraingoz eta. Dena dela, norbait gehiagok irekitzekotan haren aurka protestatzera bertaratuko dira. Madrilen lau egunekin hasi ziren, eta orain urteko 365 egunetan irekitzen dute, egunean 24 orduz, ohartarazi dute.\nMarije Fernandez ELAko Merkataritza arduradunak eta Paula Garcia UGTkoak prentsaurrekoa eman dute Bilbon, dendek gaur egun duten asteroko 72 orduko ordutegia erosketak egiteko nahikoa dela azpimarratzeko. Halaber, igandeetan eta jaiegunetan irekitzeak ez duela kontsumoa berpizten ez eta lana sortzen gaineratu dute.\nKrisiak eragindako gastu ahalmen murrizketa dela eta kontsumoa geldituta dagoela azaldu eta gizarteak ez duela erosteko ordu gehiago behar, erosteko ahalmen gehiago baizik ohartarazi du.\nInformazio gehiago:Eitb: Sindikatuen protesta Bilbon igandean irekitzen dutenen aurka


Euskal presoen auzian «adostasun zabala» aurkitu du Foro Sozialak | Politika | Berria\nEuskal presoen auzian «adostasun zabala» aurkitu du Foro Sozialak\nOndorio hori atera dute zenbait eragilerekin egin dituzten bileretatik. EPPK-ko ordezkariekin egindako bileran, egiaztatu dute presoak urratsak egiteko prest daudela\nJuanjo Espina, Joseba Azkarraga, Patrizia Velez eta Teresa Toda, atzo, Bilbon. MARISOL RAMIREZ / FOKU\nForo Sozial Iraunkorrak, eta bertako kide diren bi elkartek —Sarek eta Etxerat-ek— agerraldia egin dute Bilbon, azken asteetan egin dituzten bilera eta kontaktuen berri emateko. Bilera sorta bukatu gabe dago oraindik, baina Foro Sozialak egiaztatu du «adostasun sendo eta zabala» dagoela eragileen artean presoen auziari dagokionez.\nForo Sozialak «konponbiderako premiazko agenda» deritzon neurri sortaren inguruan dago adostasun hori batez ere. Bost puntu daude aipatutako agenda horretan: gaixo handi diren eta 70 urte baino gehiago dituzten presoen auzia, urruntzearen amaiera, graduen aldaketa, Frantziako kartzeletan betetako zigorrak aintzat hartzea eta espetxe eskumenen transferentzia.\nForo Sozialeko bozeramaile Teresa Todak eta Juanjo Espinak esan dutenez, azken asteetan bilerak izan dituzte Eusko Jaurlaritzarekin, Nafarroako Parlamentuko presidente Ainhoa Aznarezekin, Eusko Legebiltzarreko Giza Eskubideen Batzordeko presidente Ana Oregirekin, arartekoekin eta EPPK Euskal Preso Politikoen Kolektiboko ordezkariekin. Horrez gainera, iritziak trukatu dituzte gizarte zibileko eragile ugarirekin eta 72 pertsona esanguratsurekin ere. Espero dute laster bilerak egitea Nafarroako Gobernuarekin eta Espainiako Gobernuak EAEn zein Nafarroan dituen ordezkariekin ere.\nBilera horien asmoa zen IV. Foro Sozialaren ondorioen berri ematea, konponbiderako premiazko agendaren bost puntuak aurkeztea. Horien inguruko adostasunaz gain, Foro Sozialak egiaztatu du «korapiloa askatzen» hasi dela, eta Espainiako Gobernua ere «bere bide orria marrazten» ari dela, oraindik «gauza asko definitzeke» dauden arren.\nBilera horietatik guztietatik, bereziki nabarmendu dute hilaren 21ean EPPK-ko ordezkariekin egindakoa Alboroteko espetxean (Granada, Espainia). Aurten Foro Sozialak EPPKrekin egiten duen hirugarren bilera izan da; orain artekoetan, Jon Olarra Guridi izan dute mintzaide, eta azken horretan Ainhoa Mujika Goñi ere batu zen elkarrizketetara.\nTodak eta Espinak esan dutenez, baldintzak ez ziren oso egokiak izan; bilera egiteko gela eskatu zuten, baina espetxe zuzendaritzak ukatu egin zien, eta, hortaz, 40 minutuko bisita arrunta baliatu behar izan zuten horretarako, mintzaideen artean kristalezko hesia zegoela.\nHala ere, hainbat ondorio positibo atera zituzten; presoek «itxaropenez» hartu dutela egoera berria, nahiz eta «zuhurtziari» eusten dioten; eta presoak prest daudela euren ibilbidea espetxe legediaren barruan egiteko, eragindako minaren aitortzan urratsak egiteko eta «bide orriaren diseinuan» ekarpenak egiteko.\nBiktimen atalari ere garrantzi handia ematen diote Foro Sozialean. «Biktimei entzun egin behar zaie», esan du Todak. «Biktima guztiei; antolatutakoei eta antolatuta ez daudenei».\nEtxerat-eko Patrizia Velez bat etorri da Foro Sozialaren balorazioarekin, baina berriro gogorarazi du presoen senitartekoek ezin dutela sufrimenduaz hitz egin iraganeko kontua balitz bezala, eta 4.000 lagun inguru direla astero-astero bidaia luzeak egin behar izaten dituztenak gertukoak ikusi ahal izateko. Esan duenez, eskubideak «urratu edo errespetatu» egiten dira, «eta, oraintxe, Espainiako Gobernuak eskubideak urratzen segitzen du».\nSareko Joseba Azkarragak ere «itxaropena eta zuhurtzia» uztartu ditu bere hitzaldian. Presoak ekartzeko bidean «tarteko helmugak» ezartzeko aukeraz, galdetu du ea zenbat denborarako liratekeen: «Ezin dira askoz gehiago atzeratu beren legea betetzen; letra larriz idatzitako justiziaren ordua da».\nIgarrizen gradu aldaketaren inguruan, zuhur


Bizkaiko Golkoan antxoaren biomasa "unerik onenean" dagoela esan dute - Lea-Artibai eta Mutrikuko Hitza : Lea-Artibai eta Mutrikuko Hitza\nBizkaiko Golkoan antxoaren biomasa "unerik onenean" dagoela esan dute\nLeandro Azkue Eusko Jaurlaritzako Arrantza eta Akuikulturako zuzendariak eta Rogelio Pozo AZTI Tecnaliako zuzendariak antxoaren biomasaren azterketaren (Bioman) emaitzak aurkeztu dituzte gaur [ekainak 29]. Azaldu dutenez, azken 31 urteetan egindako azterketa guztietan jasotako emaitzarik onena jaso da aurten; 1987an hasi ziren azterketak egiten. “225.000 tona antxoa kalkulatu dira, eta hori datu positiboa da”. Hala, antxoaren biomasa “unerik onenean” dagoela esan dute. Azterketak egitearen garrantzia azpimarratu du Azkuek. “Antxoa da gure arrantzaleen ekonomiaren zutabeetako bat, eta interes komertzial handieneko espezie bat ere bada, nahiz eta bizitza laburra edukitzeagatik eta kanpoko agenteen eraginpean egoteagatik aldakorra izan. Horregatik, ezinbestekoa da urtetik urte itsasoan zenbat antxoa dagoen egiaztatzea”. Azterketa horiei esker, espeziearen harrapaketa “modu iraunkorrean” kudeatu eta “espeziea babestuta dagoela ere bermatu” ahal dela gaineratu du.\nEzkerretik eskumara, Rogelio Pozo AZTI Tecnaliako zuzendaria eta Leandro Azkue Eusko Jaurlaritzako Arrantza eta Akuikulturako zuzendaria. Argazkia: Irekia\nNola egiten dute azterketa? Funtsean, Bioman kanpainaren helburua da udaberriaren bukaeran Bizkaiko Golkoan dagoen antxoa helduaren populazioa aztertzea. Azterketa egiteko eguneko arrauntza ekoizpena kalkulatzen dute duten oinarri bezala. Alegia, antxoa helduaren aleak jasotzen dituzte, ondoren haien batazbesteko ugalkortasuna kalkulatzeko; antxoa eme bakoitzak batazbeste erruten dituen arrautzak kalkulatzen dituzte. Biomasaren behin betiko kalkulua egiteko, baina, Bioman kanpainan ateratako datuak eta udazkenean AZTIk egiten duen Juvena kanpainako emaitzak Itsasoaren Ustiapenerako Frantziako Ikerketa Institutuak egiten duen ikerketako datuekin (IFREMER) uztartu behar izaten dira. “Modu horretara, zenbat antxoa gazte dagoen eta hurrengo urtean zenbat antxoa heldu egongo diren jakiten da”. Aipatu hiru kanpaina horietako datuak eskuan edukita, Itsasoaren Kontseilu Iternazionalak antxoaren, sardinaren eta txitxarroaren lantaldeak Europako ARrantza Kudeaketarako Kontseiluaren irizpen zientifkoa lantzen du. “Horrekin, Europako Batzordeak kudeaketa neurri egokiak eta 2019rako kuota ezartzen ditu, arrantzaren eta itsasoko baliabideen iraunkortasuna bermatzeko”. Antxoaren biomasaren azterketa arrantza tokien ebaluazio serierik sendoena dela azaldu dute. “Izan ere, ebaluazio serie horrek 30 urte baino gehiagotan espezie hori berrskuratzen eta iraunarazten lagundu du”.


Confebaskek krisi "larri honi" aurre egiteko proposamen bat helaraziko dio Lopezi | Ekonomia | Berria.info\nLarunbata, 2013ko maiatzak 18 - 17:14\nConfebaskek krisi "larri honi" aurre egiteko proposamen bat helaraziko dio Lopezi\nMaiatz amaierarako aurkeztea espero du Miguel Angel Lujua enpresaburuen elkarteko presidenteak. Lanaldia luzatzea "egin beharrekoa" dela esan du, "lehiakorra izaten jarraitu" nahi bada.\nBerria.info 2012-04-23 - 16:36:12\nMiguel Angel Lujua Confebask EAEko enpresaburuen elkarteko presidenteak gaur Europa Press berri agentziari emandako elkarrizketa batean jakinarazi du elkarteak krisi "larri honi" aurre egiten laguntzeko proposamen bat helaraziko diola Patxi Lopez Eusko Jaurlaritzako lehendakariari.\nProposamena maiatz bukaerarako amaitua izatea espero du, baina, Lujuak aurreratu duenez, lanaldia luzatzea izan daiteke proposatuko duen neurrietako bat. "Lehiakorra izaten jarraitzeko, egin beharko da", esan du.\nLujuak jakinarazi du neurri horiek Lopezi aurkeztu ondoren alderdi politikoen eta gizartearen aurrean azalduko dituela.\nEnpresaburuen elkarteko presidenteak esan du ez dagoela "lana suntsitu" nahi duen enpresaririk, eta uste du langabezia datuek ez dutela "lan erreformaren eraginez" gora egin. Langileak ez ezik enpresaburuak ere krisia "pairatzen" ari direla ohartarazi du. "Batuta ez bagaude, beranduago lortuko dugu krisitik ateratzea", gaineratu du.